text: பெர்லின் இடாய்ச்சுலாந்து நாட்டின் தலைநகராகும். மேலும் இது இடாய்ச்சுலாந்தின் மிகப்பெரிய நகரமுமாகும். இந்நகரத்தில் மொத்தம் 3.4 மில்லியன் மக்கள் வசிக்கின்றனர். இது ஐரோப்பிய ஒன்றியத்தின் இரண்டாவது அதிக மக்கள்தொகை கொண்ட நகரமாகும். பதின்மூன்றாம் நூற்றாண்டளவில் இருந்து இந்நகரம் உள்ளது. இது கிழக்கு இடாய்ச்சுலாந்தில் போலந்து எல்லையிலிருந்து 110 கிலோமீட்டர் மேற்காக அமைந்துள்ளது.இது ஸ்ப்ரீ நதிக் கரையில் அமைந்துள்ளது.இந்த நகரத்தின் பரப்பளவில் மூன்றில் ஒரு பங்கு காடுகளாலும் பூங்காவினாலும் தோட்டங்களாகவும் ஆறுகள் மற்றும் ஏரிகளாகாவும் அமைந்துள்ளது. பெர்லின் நகரம் மருத்துவத்திலும் மருத்துவத் தொழில்நுட்பத்திலும் நீண்ட பாரம்பரியத்தை கொண்ட ஒரு நகரம் ஆகும். மருத்துவத்துறையில் பெர்லின் நகர மருத்துவ நிபுணர்கள் பாரிய ஆதிக்கம் செலுத்தினர். உதாரணமாக செல்லுலார் நோயியலின் தந்தை என ருடொள்வ் விர்ச்சொவ் அழைக்கப்பட்டார். அதேவேளை ராபர்ட் கொக் ஆந்த்ராக்ஸ், வாந்திபேதி, காச நோய் போன்ற நோய்களுக்குத் தடுப்பூசி கண்டுபிடித்தார். வரலாறு 12 முதல் 16 ஆம் நூற்றாண்டு வரை பெர்லின் நகரத்தில் மக்கள் வசித்ததற்கான மிகப்பழைய ஆதாரங்களாக ஏறத்தாழ 1192ஆம் ஆண்டைச் சேர்ந்ததாகக் கணிக்கப்படும் மரத்தாலான கூரை வளை ஒன்றும் 1174ஆம் ஆண்டைச் சேர்ந்ததாகக் கணிக்கப்படும் மரத்தாலான வீட்டின் பாகங்களும் கிடைக்கப்பெற்றுள்ளன. இன்றைய பெர்லின் பகுதியில் நகரங்கள் இருந்தமை குறித்த மிகப்பழைய குறிப்புகள் பன்னிரண்டாம் நூற்றாண்டைச் சேர்ந்தவை.மேலும் பெர்லினின் மைய பகுதியில் அமைந்நுள்ள ஃபிஷெரின்சல்( Fischerinsel ), காலின்( Cölln ) எனும் இரண்டு பகுதிகளை பற்றி 1237ம் ஆன்டிலேயே குறிப்பிடப்பட்டுள்ளது. 17 முதல் 19 ஆம் நூற்றாண்டு வரை முப்பதாண்டு போரின்(1618-1648) முடிவில் பெர்லின் பேரழிவிற்கு உள்ளானது. அதிலிருந்த மூன்றில் ஒரு பகுதி வீடுகள் சேதமடைந்தன அல்லது அழிக்கப்பட்டன். மேலும் நகரம் அதன் மொத்த மக்கள் தொகையில் பாதியை இழந்தது. அதன் பின் பெருமளவு குடியேற்றங்கள் நடந்தது. அதன்பின் 19 ஆம் நூற்றாண்டின் போது தொழிற்புரட்சியின் போது பெர்லின் மாற்றம் அடைந்தது. இதனால் நகரின் பொருளாதாரம் மற்றும் மக்கள் அதிகரித்து, பெர்லின் இடாய்ச்சுலாந்தின முக்கிய ரயில், பொருளாதார மையமாக ஆனது. 20 ஆம் நூற்றாண்டு முதல் உலகப்போருக்குப் பின் 1920 ஆம் ஆண்டு கிரேட்டர் பெர்லின் சட்டம் கொண்டுவரப்பட்டது. அதன்படி பெர்லினை சுற்றியுள்ள புறநகர் நகரங்கள், கிராமங்கள், மற்றும் தோட்டங்களில் இணைக்கப்பட்டு பெர்லின் விரிவாக்கப்பட்டது. இந்த விரிவாக்கத்திற்குப் பிறகு, பெர்லின் 4 மில்லியன் மக்கள் தொகை கொண்டதாக மாறியது. 1945ல் இரண்டாம் உலகப்போருக்குப் பின் பெர்லின் இரண்டாக பிரிக்கப்பட்டு கிழக்கு மற்றும் மேற்கு பெர்லின் எனப்பட்டது. பின்னர் 1990 இல் மீண்டும் ஒன்றிணைக்கப்பட்டது. புவியியல் பெர்லின் இடாய்ச்சுலாந்து நாட்டின் தலைநகராகும். மேலும் இது இடாய்ச்சுலாந்தின் மிகப்பெரிய நகரமுமாகும். இந்நகரத்தில் மொத்தம் 3.4 மில்லியன் மக்கள் வசிக்கின்றனர். இது ஐரோப்பிய ஒன்றியத்தின் இரண்டாவது அதிக மக்கள்தொகை கொண்ட நகரமாகும். பதின்மூன்றாம் நூற்றாண்டளவில் இருந்து இந்நகரம் உள்ளது. இது கிழக்கு இடாய்ச்சுலாந்தில் போலந்து எல்லையிலிருந்து 110 கிலோமீட்டர் மேற்காக அமைந்துள்ளது. சுகாதார வசதிகள் பெர்லின் நகரம் மருத்துவத்திலும் மருத்துவதொழில்நுட்பத்திலும் நீண்ட பாரம்பரியத்தை கொண்ட ஒரு நகரம் ஆகும். மருத்துவத்துறையில் பெர்லின் நகர மருத்துவநிபுணர்கள் பாரிய ஆதிக்கம் செலுத்தினர். உதாரணமாக செல்லுலார் நோயியலின் தந்தை என ருடொள்வ் விர்ச்சொவ் அழைக்கப்பட்டார். அதேவேளை ராபர்ட் கொக் ஆந்த்ராக்ஸ், வாந்திபேதி, காச நோய் போன்ற நோய்களுக்குத் தடுப்பூசி கண்டுபிடித்தார். காலநிலை கோடைகாலம் சூடானதும் ஈரப்பதன் அதிகமுடையதுமாகக் காணப்படுகின்றது. கோடைகாலத்தில் சராசரி உயர் வெப்பநிலை 22-25 பாகை செல்சியஸ் ஆகக் காணப்படுகின்றது. மேலும் குறைந்தபட்ச வெப்பநிலை 22-25 பாகை செல்சியஸ் ஆகும். சராசரி மழையளவு 22 அங்குலமாக(568 மிமீ) உள்ளது. அவற்றில் ஐந்தில் நான்கு பங்கு பனிப்பொழிவாக விழுகிறது. பொருளாதாரம் 2009 ஆம் ஆண்டில், பெர்லின் மொத்த உள்நாட்டு உற்பத்தியில் 1.7% வளர்ச்சி பெற்றது. (ஒட்டுமொத்த இடாய்ச்சுலாந்து -3,5%) மேலும் மொத்த உற்பத்தி € 90 பில்லியன் யூரோ ஆக இருந்தது ($117 பில்லியன்). பெர்லினின் பொருளாதாரத்தில் 80% சேவைத்துறை மூலம் வருகின்றது. அதன் வேலையின்மை விகிதம் செப்டம்பர் 2011 இல் 15 ஆண்டுகளில் குறைந்தபட்ச அளவான 12.7% ஐ (இடாய்ச்சுலாந்து சராசரி: 6.6%) அடைந்து நிலையாக இருக்கிறது. நிறுவனங்கள் சீமென்ஸ், பார்ச்சூன் குளோபல், 500 தனியார் மற்றும் 30 இடாய்ச்சுலாந்து DAX நிறுவனங்கள் பெர்லினைத் தலைமையிடமாகக் கொண்டு இயங்குகின்றது. அரசுக்குச் சொந்தமான ரயில்வே பேர்லின் தலைமையிடமாக, டச்ஷி பான்( Deutsche Bahn) நிறுவனங்களின் தலைமையகம் பெர்லினில் உள்ளது. மேலும் நகரில் பல இடாய்ச்சுலாந்து மற்றும் சர்வதேச நிறுவனங்களின் வர்த்தக அல்லது சேவை மையங்கள் உள்ளன. பெர்லின் டைம்லர் கார்கள் உற்பத்தி மற்றும் பி.எம்.டபில்யு (BMW) பேர்லினில் மோட்டார் சைக்கிள்கள் தொழிற்சாலைகளின் தலைமையிடமாக உள்ளது. தலைமையிடமாக முக்கிய மருந்து நிறுவனங்கள் உள்ளன, இடாய்ச்சுலாந்தின் இரண்டாவது மிகப்பெரிய விமான நிறுவனமான "ஏர் பெர்லின்"-ன் தலைமையிடமாக உள்ளது. போக்குவரத்து பெர்லினின் போக்குவரத்து உள்கட்டமைப்பு மிகவும் சிக்கலான பலவிதமான போக்குவரத்து முறைகளை உடையது. நீர் வழிப்பாதை 979 பாலங்களுடன் உடைய நகர நீர்வழிதடங்களின் மொத்த நீளம் 197 கிலோமீட்டர். சாலைகள் பெர்லினின் வழியாக செல்லும் சாலைகளின் நீளம் 5.334 கிலோமீட்டர் (3,314 மைல்கள்) ஆகும். 2006 ஆம் ஆண்டில், 1,416 மில்லியன் மோட்டார் வாகனங்கள் நகரம் பதிவு செய்யப்பட்டன. 2008ம் ஆண்டு பேர்லின் 1000 குடியிருப்பாளர்களுக்கு 358 கார் என்ற விகிதத்தில் இடாய்ச்சுலாந்து மற்றும் முக்கிய ஐரோப்பிய நகரங்களின் குறைந்த தனிநபர் கார்கள் எண்ணிக்கையில் முதலிடத்தில் உள்ளது. ரயில் பாதைகள் நீண்டதூர ரயில் பாதைகள் பெர்லினை இடாய்ச்சுலாந்தின் முக்கிய நகரங்களுடனும் மற்ற அனைத்து அண்டை ஐரோப்பிய நாடுகளில் உள்ள பல நகரங்களுடனும் இணைக்கின்றது. விமான நிலையங்கள் பெர்லினில் இரண்டு வர்த்தக விமான நிலையங்கள் உள்ளன.இதில் தெகல்(Tegel) விமான நிலையம் நகர எல்லைக்குள் உள்ளது, மற்றும் ஷ்கானிஃப்ல்டு(Schönefeld) விமான நிலையம் பெர்லினின் தென்கிழக்கு எல்லைக்கு வெளியே பிராண்டன்பேர்க் மாநிலத்தில் அமைந்துள்ளது. மிதிவண்டி பாதை பெர்லின் அதன் மேம்பட்ட சைக்கிள் பாதையின் அமைப்புக்காக பிரபலமானது. பெர்லினில் 1000 குடியிருப்பாளர்களுக்கு 710 மிதிவண்டிகள் உள்ளது என்று மதிப்பிடப்பட்டுள்ளது. நகரில் சுற்றி தினசரி 500,000 மிதிவண்டிகள் ஓடுகின்றது. 2009 ல் இது மொத்த போக்குவரத்தில் 13% ஆகும். சகோதர நகரங்கள் பெர்லின் 17 நகரங்களுடன் அதிகாரப்பூர்வ கூட்டுறவு வைத்துள்ளது. பெர்லின் முதன்முதலில் லாஸ் ஏஞ்சல்ஸ் உடன் 1967 ஆம் ஆண்டு சகோதர நகரங்களுக்கான உடன்படிக்கையிட்டது.அதன் பின்னர் படிப்படியாக இது விரிவுபடுத்தப்பட்டது.அவை இணைப்புகள், மேற்கோள்கள் Berlin – britannica.com Berlin.de —Official Website Exberliner - Monthly English-language magazine for Berlin செருமானிய நகரங்கள் ஐரோப்பியத் தலைநகரங்கள் உலகக்கோப்பை கால்பந்து நடைபெற்ற நகரங்கள்


e1f Published : 05 Apr 2020 05:49 PM Last Updated : 05 Apr 2020 05:49 PM படப்பிடிப்புகள் எதுவும் இல்லாத காரணத்தால், தினசரி நடிகர்களுக்கு உதவ நிதியுதவி அளித்தவர்களின் பட்டியலை நடிகர் சங்கத்தின் தனி அலுவலர் வெளியிட்டுள்ளார். தமிழகத்தில் கரோனா வைரஸ் தொற்று உள்ளவர்களின் எண்ணிக்கை நாளுக்கு நாள் அதிகரித்து வருகிறது. இதனைக் கட்டுப்படுத்த பல்வேறு நடவடிக்கைகளை எடுத்து வருகிறது தமிழக அரசு. படப்பிடிப்புகள் அனைத்துமே நிறுத்தி வைக்கப்பட்டுள்ளதால், நடிகர்கள் அனைவருமே வீட்டிற்குள்ளேயே முடங்கியிருக்கிறார்கள். மேலும், படப்பிடிப்பு இல்லாத காரணத்தால் தினசரி தொழிலாளர்கள் அனைவருமே கடும் அவதிக்கு உள்ளாகியிருக்கிறார்கள். அவர்களுக்கு உதவ பெப்சி அமைப்பு நிதியுதவி மற்றும் பொருளுதவி வசூல் செய்து வருகிறது. பெப்சி அமைப்பைத் தொடர்ந்து நடிகர் சங்கத்தில் உள்ள தினசரி நடிகர்களுக்கும் உதவலாம் என்று வங்கிக் கணக்கு ஒன்றை வெளியிட்டு நடிகர் சங்கத்தின் சிறப்பு அலுவலர் வேண்டுகோள் விடுத்தார். இதற்கு யார் எவ்வளவு நிதியுதவி வழங்கினார்கள் என்ற விவரம் வெளியாகாமலேயே இருந்தது. தற்போது அதன் விவரம் வெளியிடப்பட்டுள்ளது. அதன்படி: பூச்சி முருகன் - 10 ஆயிரம் ரூபாய் ஐசரி 2000 கணேஷ் - 10 லட்ச ரூபாய் சத்யப்ரியா - 10 ஆயிரம் ரூபாய் ப்ளாக் பாண்டி (எ) லிங்கேஸ்வரன் - 100 ரூபாய் பொன்வண்ணன் - 25 ஆயிரம் ரூபாய் சேலம், பார்த்திபன் - 10 ஆயிரம் ரூபாய் மாலதி (எ) ரித்விகா - 5 ஆயிரம் ரூபாய் எஸ்.ஜே.சூர்யா - 50 ஆயிரம் ரூபாய் கோவை சரளா - 10 ஆயிரம் ரூபாய் ரோகிணி - 10 ஆயிரம் ரூபாய் சந்தான பாரதி - 5 ஆயிரம் ரூபாய் லதா சேதுபதி - 10 ஆயிரம் ரூபாய் நாகிநீடு - 10 ஆயிரம் ரூபாய் சச்சு (எ) சரஸ்வதி - 10 ஆயிரம் ரூபாய் பிரபா ரமேஷ் - 10 ஆயிரம் ரூபாய் சாய் ப்ரதீப் ( எ) ஆதி - 25 ஆயிரம் ரூபாய் சூரி - 1 லட்ச ரூபாய் நாசர் - 50 ஆயிரம் ரூபாய் சங்கீதா - 15 ஆயிரம் ரூபாய் கார்த்தி - 2 லட்ச ரூபாய் இதுவரை மொத்தமாக 15, 65,100 ரூபாய் வசூலாகி இருப்பதாக அறிவிக்கப்பட்டுள்ளது, அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூகத்துக்கு அளிப்போம். CoVid-19 கரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


கேட்கவே கஷ்டமா இருக்கே.. சிறப்பாக ஆடினாலும்.. தேற்ற முடியாத வருத்தத்தில் இருக்கிறாராம் ஜடேஜா! | Cricket World cup 2019 : Ravindra Jadeja thinks he is the reason for the loss - myKhel Tamil » கேட்கவே கஷ்டமா இருக்கே.. சிறப்பாக ஆடினாலும்.. தேற்ற முடியாத வருத்தத்தில் இருக்கிறாராம் ஜடேஜா! கேட்கவே கஷ்டமா இருக்கே.. சிறப்பாக ஆடினாலும்.. தேற்ற முடியாத வருத்தத்தில் இருக்கிறாராம் ஜடேஜா! Published: Sunday, July 14, 2019, 22:48 [IST] மும்பை : ரவீந்திர ஜடேஜா உலகக்கோப்பை தொடரின் தோல்விக்கு பின் பெரும் சோகத்தில் இருப்பதாக அவர் மனைவி ரிவாபா தெரிவித்துள்ளார். 2019 உலகக்கோப்பை தொடரில் முக்கியமான அரையிறுதிப் போட்டியில் ஜடேஜா சிறப்பாக ஆடினார். எனினும், இந்தியா தோல்வி அடைந்து இறுதிப் போட்டிக்கு முன்னேறவில்லை. அது குறித்து ஜடேஜா பெரும் சோகத்தில் இருப்பதாகவும், குறிப்பாக தன் மீதே அவர் வருத்தத்தில் இருப்பதாகவும் கூறி இருக்கிறார். நியூசிலாந்து அணிக்கு எதிரான அரையிறுதிப் போட்டியில் இந்திய அணியின் முதல் ஆறு பேட்ஸ்மேன்கள் மிக மோசமாக ஆடி அணியை கைவிட்டனர். இந்தியா 92 ரன்களுக்கு ஆறு விக்கெட்கள் இழந்து போராடி வந்தது. ஜடேஜா அசத்தல் ஆட்டம் அப்போது ஜோடி சேர்ந்த ஜடேஜா - தோனி அணியை மீட்டனர். தோனி நிதானமாக ஆட, ஜடேஜா அதிரடியாக ரன் குவித்தார். 59 பந்துகளில் 77 ரன்கள் குவித்து ஆட்டமிழந்தார் ஜடேஜா. அடுத்து தோனியும் 50 ரன்கள் எடுத்து ஆட்டமிழந்தார். இந்தியா 18 ரன்கள் வித்தியாசத்தில் தோல்வி அடைந்தது. இந்திய ரசிகர்கள் அடுத்த சில நாட்களுக்கு ஜடேஜாவின் ஆட்டம் குறித்து தொடர்ந்து பேசி பாராட்டி வந்தனர். அந்தளவிற்கு மோசமான நிலையில் அணி இருந்த போது, ஜடேஜா தன் சிறப்பான பேட்டிங்கை வெளிப்படுத்தினார். எனினும், ஜடேஜா தேற்ற முடியாத அளவு வருத்தத்தில் இருப்பதாக அவர் மனைவி கூறி உள்ளார். தான் ஆட்டமிழக்காமல் இருந்திருந்தால், அணி வென்று இருக்கும் எனக் கூறி தன் மீதே கடும் சோகத்தில் இருக்கிறாராம் ஜடேஜா. முக்கிய தொடர்களில் ஜடேஜா மேலும் அவர் மனைவி கூறுகையில், ஜடேஜா முக்கிய தொடர்களில் மோசமான சூழ்நிலைகளில் எல்லாம் ஜடேஜா சிறப்பாக ஆடி இருக்கிறார். 2013 சாம்பியன்ஸ் ட்ராபியில் கூட தன் ஆல்-ரவுண்டர் செயல்பாட்டுக்காக ஆட்டநாயகன் விருது வென்றார் என்று கூறினார். இந்த உலகக்கோப்பை ஆட்டத்துக்குப் பின் ஜடேஜா தனக்கென பெரும் ரசிகர் கூட்டத்தை பெற்று விட்டார் என்பதே உண்மை. Cricket World cup 2019 : Ravindra Jadeja thinks he is the reason for the loss. His wife explains how he is feeling after world cup loss. Story first published: Sunday, July 14, 2019, 22:48 [IST]


source: CulturaX

text: அமித் ஷா தலைமையின் கீழ் மோடிக்கு அடுத்த அதிகார மையமாக உருவெடுக்க Sun, Sep 22, 2019 | Last Updated 2:25 pm IST அமித் ஷா தலைமையின் கீழ் மோடிக்கு அடுத்த அதிகார மையமாக உருவெடுக்கும் உள்துறை அமைச்சகம் Updated : June 5, 2019 11:31 IST டெல்லி வடக்குப் பகுதியில் நடக்கும் அரசியல் நிகழ்வுகள் அனைத்தும், உள்துறை அமைச்சகம் புதிய அதிகார மையமாக உருவெடுப்பதை வெளிச்சம் போட்டுக் காட்டுகிறது. அமித் ஷா உள்துறை அமைச்சராக பதவியேற்றதில் இருந்து ஆளுநர்கள், முதல் அமைச்சர்கள், மத்திய அமைச்சர்கள் என வரிசை கட்டி உள்துறை மந்திரியை சந்திப்பது, மோடியின் இரண்டாவது ஆட்சிக் காலத்தில் அதிகார மையமாக செயல்படுவது யார் என்பதற்கான புதிய பாதையை வகுத்துள்ளதாக அதிகார மட்டத்தில் பேசப்படுகிறது. பிரதமர் நரேந்திர மோடியின் முதலாவது ஆட்சிக் காலத்தில் முக்கிய அதிகார மையமாக நிதி அமைச்சராக இருந்த அருண் ஜெட்லி விளங்கியது குறிப்பிடத்தக்கது. நேற்று அமித் ஷா தொடர்ச்சியாக வெளியுறவு அமைச்சர் ஜெய்ஷங்கர், நிதியமைச்சர் நிர்மலா சீதாராமன், வர்த்தகம் மற்றும் இரயில்வே அமைச்சர் பியூஷ் கோயல் மற்றும் பெட்ரோலிய அமைச்சர் தர்மேந்திர பிரதானுடன் ஆலோசனை நடத்தினார். கூட்டத்தை முடித்து வெளியேறிய அமைச்சர்கள் எவரும் இது தொடர்பாக வெளியே இருந்த பத்திரிகையாளர்களிடம் எதுவும் தெரிவிக்கவில்லை. பத்திரிகையாளர்கள் கேட்டதற்கு உள்துறை மந்திரியுடன் தேநீர் சாப்பிட வந்தேன் என்று பியூஷ் கோயலும், காப்பி மற்றும் பிஸ்கட் சாப்பிட வந்தேனல என தர்மேந்திர பிரதானும் நகைச்சுவையாக கூறிவிட்டு நழுவி விட்டனர். எனினும் பின்னர் கிடைத்த தகவல் படி, கூட்டத்தில் நிதி ஆயோக் அதிகாரிகளும் பங்கேற்றதாக தெரிகிறது. மோடியின் இரண்டாவது ஆட்சிக் காலத்தில் பல் துறை அமைச்சர்களுக்கிடையே நடக்கும் முதல் கூட்டம் இதுவாகும். இதற்கு முன்பு ராஜ்நாத் சிங் உள்துறை அமைச்சராக இருந்த போதும் இது போன்ற கூட்டங்கள் நடந்துள்ளன. ஆனால் அவை அனைத்தும் உள்துறையுடன் தொடர்புடைய விவகாரங்களுக்காக மட்டுமே இருக்கும். அதைத் தாண்டி வேறு விசயங்களுக்காக நடந்த கூட்டங்கள் என்பது மிகவும் அரிதானதே என ராஜ்நாத் சிங்கின் கீழ் செயல்பட்ட அதிகாரி ஒருவர் தெரிவித்தார். ராஜ்நாத் சிங் தற்போது பாதுகாப்புத் துறை அமைச்சராக நியமிக்கப்பட்டுள்ளார். கடந்த முறை பாதுகாப்புத் துறையை கொண்டிருந்த நிர்மலா சீதாராமன் இந்த முறை நிதித்துறைக்கு மாற்றப்பட்டுள்ளார். இதன் மூலம் முதல் முழுநேர பெண் நிதியமைச்சர் எனும் சிறப்பை நிர்மலா சீதாராமன் பெறுகிறார். அமித் ஷா இது போன்ற கூட்டங்களை நடத்துவதன் மூலம் ஆட்சியில் மோடிக்கு அடுத்த அதிகார மையமாக அமித் ஷா'வே உள்ளதைத் தான் காட்டுகிறது என கட்சி வட்டாரத்தில் பேசப்படுகிறது. கடந்த இரண்டு ஆண்டுகளாக முடிவெடுப்பதில் ஒரு மந்த நிலை நிலவியது எனவும், தற்போதைய தலைமை மூலம் இனி அனைத்து முடிவுகளும் வேகமாக எடுக்கப்படும் என பெயர் குறிப்புட விரும்பாத உள்துறை அதிகாரி ஒருவர் தெரிவித்தார். கடந்த சில தசாப்தங்களாகவே மோடியின் நம்பிக்கைக்குரிய கூட்டாளியாக வலம் வரும் அமித் ஷா இரண்டு முறை மோடி பிரதமர் பதவியில் அமர மிகப்பெரிய பங்களிப்பை ஆற்றியுள்ளார். கடந்த 2014'ம் ஆண்டிலேயே அமித் ஷா அமைச்சரவையில் சேர்க்கப்படுவார் என எதிர்பார்க்கப்பட்ட நிலையில் அமித் ஷா'வே மத்திய அரசில் பங்கு பெறும் அளவுக்கு தான் இன்னும் தகுதி பெற வில்லை என ஒதுங்கிக் கொண்டார். பிறகு ராஜ்ய சபை உறுப்பினரான போதும் ஊடகங்கள் முன் வைத்த இதே கேள்விக்கு சிரித்துக் கொண்டே, "என்னை தள்ளி விடாதீர்கள்" எனக் கடந்தார். அருண் ஜெட்லி விலகியதை அடுத்து அமித் ஷா'விற்கு நிதி அமைச்சகம் கொடுக்கப்படும் என அனைவரும் எதிர்பார்த்த நிலையில் அவருக்கு உள்துறை அமைச்சகம் கொடுக்கப்பட்டுள்ளது. இந்தியாவின் உள்துறை அமைச்சர்களில் முடிவெடுக்கும் திறன கைவரப் பெற்றதில் சர்தார் வல்லபாய் படலே முதன்மையாக போற்றப்படுகிறார். அதற்குப் பிறகு அத்வானி அந்த இடத்தைப் பெற முயற்சி செய்தார். தற்போது வல்லபாய் படேலின் மண்ணிலிருந்து வந்த அமித் ஷா அத்தகைய பெருமையைப் பெறுவாரா என்பதற்கு காலம் தான் பதில் சொல்ல வேண்டும். amit shah power centre home minster modi auto ஸ்டெர்லைட் திறக்க கூடாது- சுப்ரீம் கோர்ட் அதிரடி! ஸ்டெர்லைட் நிறுவனத்தை தமிழக அரசு சென்ற ஆண்டு சீல் வைத்து மூடியது. நூறு நாட்களாக போராட்டக்காரர்கள் ஸ்டெர்லைட்டால் சுற்றுசூழலுக்கும் மக்களின் உடல்நலத்துக்கு ஆபத்து வருவதாக கூறி போராடி வந்தனர்.நூறாவது நாளன்று திடீரென காவல்துறையினர் காட்டுமிராண்டித்தனமாக பொதுமக்களை துப்பாக்கியால் சுட்டு கொன்றனர்.


உள்ளூராட்சி மன்ற தேர்தலில் 75 % தொகுதிகளை நாம் கைப்பற்றுவோம்.. - Madawalanews.com No.1 Tamil Website From Srilanka உள்ளூராட்சி மன்ற தேர்தலில் 75 % தொகுதிகளை நாம் கைப்பற்றுவோம்.. Madawala News 10/06/2017 11:20:00 AM உள்ளூராட்சி மன்ற தேர்தலில் நாடுபூராகவும் உள்ள தேர்தல் தொகுதிகளில் 75 சதவீதமான தொகுதிகளை ஐக்கிய தேசிய முன்னணி கைப்பற்றும் என்பதனை தமது கட்சி கணக்கிட்டுள்ளதாக ஐக்கிய தேசியக் கட்சியின் பொதுச்செயலாளரும் அமைச்சருமான கபீர் ஹாஷிம் தெரிவித்தார். அத்துடன் வேட்பாளர்களை தெரிவு செய்வதற்கான இறுதி தீர்மானம் எடுப்பதற்கு பிரதமர் தலைமையில் வேட்பு மனு குழுவொன்று நியமிக்கப்படும் என்றும் அவர் குறிப்பிட்டார். உள்ளூராட்சி மன்ற தேர்தல் தொடர்பாக கருத்து தெரிவிக்கையிலேயே அமைச்சர் மேற்கண்டவாறு தெரிவித்தார். அமைச்சர் கபீர் ஹாஷிம் மேலும் குறிப்பிடுகையில், உள்ளூராட்சி மன்ற தேர்தலுக்கு தற்போது நாம் தயாராகி வருகின்றோம். இதன்படி மாவட்ட அடிப்படையில் வேட்பாளர்களை தெரிவு செய்வதற்கு மாவட்டங்கள் வாயிலாக சிறிகொத்தா வேட்பாளர் தெரிவுக்குழு பயணித்த வண்ணம் உள்ளது.இந்த வாரம் அநுராதபுரம், பொலனறுவை மாவட்டங்களுக்கு தெரிவுக்குழு பயணிக்கவுள்ளது.அதேபோன்று ஏனைய அனைத்து மாவட்டங்களுக்கும் பயணித்து வேட்பாளர்களை தெரிவு செய்ய திட்டமிட்டுள்ளோம். ஐக்கிய தேசியக் கட்சி வேட்பாளர்கள் தெரிவில் கிராமத்தில் உள்ள பிரபலங்களை களமிறக்க திட்டமிட்டுள்ளோம்.இதன்படி சிறிகொத்தா தெரிவுக் குழுவினால் தயார் செய்யும் வேட்பாளர்களை தெரிவு செய்வதற்கான இறுதி தீர்மானம் பிரதமர் ரணில் விக்கிரமசிங்க தலைமையில் நியமிக்கும் குழுவினால் எடுக்கப்படும். விரைவில் குறித்த குழு நியமனம் செய்யப்படும். இந்நிலையில் தற்போது கட்சியினால் கணக்கீடு ஒன்று செய்யப்பட்டுள்ளது. இந்த கணக்கின்படி நாடுபூராகவும் உள்ள தேர்தல் தொகுதிகளில் 75 சதவீதமான தொகுதிகளை ஐக்கிய தேசிய முன்னணி கைப்பற்றும். அத்துடன் தற்போது இந்த ஆட்சியின் மீது ஐக்கிய தேசியக் கட்சியினரே நம்பிக்கை இழந்தது போல் செயற்படுகின்றனர். இரு வருடங்களில் ஆட்சி கவிழ்ந்து விடுமோ என்று அஞ்சுகின்றனர். எனினும் நான் ஒன்றை கூற விரும்புகின்றேன். நாம் இரு வருடங்களுக்கு ஆட்சி செய்ய வரவில்லை. இம்முறை அது நடக்காது. 2020 ஆம் ஆண்டு ஆட்சி முடித்துக்கொண்டு விடாமல் 2025 வரையும் ஆட்சியை கொண்டு செல்வோம். அதுமட்டுமல்லாமல் 2025 ஆம் ஆண்டுக்கு அப்பாலும் ஐக்கிய தேசியக் கட்சியின் ஆட்சியை கொண்டு செல்வோம். உள்ளூராட்சி மன்ற தேர்தலில் 75 % தொகுதிகளை நாம் கைப்பற்றுவோம்.. Reviewed by Madawala News on 10/06/2017 11:20:00 AM Rating: 5


text: நரேந்திர மோடியை திடீரென பாராட்டிய அத்வானி! | LK Advani breaks his silence, lauds BJP PM nominee Narendra Modi - Tamil Oneindia நரேந்திர மோடியை திடீரென பாராட்டிய அத்வானி! Updated: Monday, September 16, 2013, 17:37 [IST] கோர்பா: நரேந்திர மோடியை பிரதமர் வேட்பாளராக்கியதற்கு கடும் எதிர்ப்புத் தெரிவித்து வந்த பாஜக மூத்த தலைவர் அத்வானி, இன்று அவரை வெகுவாகப் பாராட்டிப் பேசினார். இன்று சட்டீஸ்கர் மாநிலம் பிலாஸ்பூரில் ரூ. 3,671 கோடியில் உருவாக்கப்பட்டுள்ள 500 மெகாவாட் புதிய மின் நிலைய திறப்பு விழாவில் பேசிய அத்வானி, கிராமப் பகுதிகளுக்கும் மின்சாரம் வழங்க வேண்டும் என்பது குஜராத் முதல்வர் நரேந்திர மோடியைப் போலவே சட்டீஸ்கர் முதல்வர் ரமன் சிங்கின் கனவாகும். ஒரே நேரத்தில் பல கிராமங்களுக்கு மின்சாரம் வழங்கியவர் மோடி. வாஜ்பாய் பிரதமராக இருந்தபோது தான் சட்டீஸ்கர் மாநிலத்தை உருவாக்கும் பொறுப்பை என்னிடம் வழங்கினார். ஓட்டு வங்கி அரசியலுக்காக நாங்கள் இந்த மாநிலத்தை உருவாக்கவில்லை. மக்கள் நலனுக்காக உருவாக்கினோம். பாஜகவின் பிரதமர் வேட்பாளராக அறிவிக்கப்பட்டுள்ள நரேந்திர மோடி தான் முதன்முதலில் கிராமப் பகுதிகளுக்கும் மின்சாரம் வழங்குவதில் தீவிரம் காட்டியவர். அடிப்படைக் கட்டமைப்பு, மின்சாரத்துறையில் குஜராத் பெருமளவு முன்னேறியுள்ளது என்றார். மோடியை பிரதமர் வேட்பாளராக்கியதற்கு கடந்த 3 நாட்களாக தீவிர எதிர்ப்புக் காட்டியதோடு, இது தொடர்பாக ஒரு ஓபன் லெட்டரையும் கட்சியின் தலைவர் ராஜ்நாத் சிங்குக்கு அத்வானி எழுதியிருந்தார். இந் நிலையில் திடீரென மின்சாரத்தை வைத்து நரேந்திர மோடி மீது பாச மழை பொழிந்து கட்சியினருக்கே ஷாக் கொடுத்துள்ளார் அத்வானி. நேற்று ராம்ஜேத்மலானியின் 90வது பிறந்த நாளையொட்டி அவரது வீட்டுக்கு அத்வானியும் மோடியும் சென்றிருந்தனர் என்பது குறிப்பிடத்தக்கது. advani narendra modi அத்வானி நரேந்திர மோடி It seems Bharatiya Janata Party patriarch LK Advani is finally on board over Gujarat Chief Minister Narendra Modi's anointment as the party's Prime Ministerial candidate. After his absence from the BJP's Parliamentary board meeting, Advani on Monday finally broke his silence and appreciated Modi while speaking in Chhattisgarh. "There was a quest to provide villages with electricity, and it was the dream of Shivraj Singh Chouhan along with Modi. Modi was the first person to provide three villages at the same time with electricity," Advani said while dedicating a power plant in Bilaspur in Chhattisgarh.


text: சுகாதார சீர்கேட்டுடன் இயங்கிய 11 உணவகங்களுக்கு கால அவகாசம் – Jaffna Journal சுகாதார சீர்கேட்டுடன் இயங்கிய 11 உணவகங்களுக்கு கால அவகாசம் சுகாதார சீர்கேட்டுடன் இயங்கி வந்த 11 உணவகங்ளுக்கு எதிராக தாக்கல் செய்யப்பட்ட வழக்கில் ஒரு உணவகத்திற்கு தடைவிதிக்கப்பட்டதுடன் ஏனைய உணவகங்களுக்கு கால அவகாசம் வழங்கப்பட்டுள்ளதாக யாழ். மாநகர சபை பிரதம பொது சுகாதார பரிசோதர் எஸ். ஜீவநாதன் தெரிவித்தார். யாழ். நீதவான் நீதிமன்றினால் ஒரு உணவகத்திற்கு தடை விதிக்கப்பட்டுள்ளதுடன், ஏனைய உணவகங்களுக்கு கால அவகாசம் வழங்கப்பட்டுள்ளதாக தெரிவித்தார். யாழ். பொது சுகாதார பரிசோதனை நிலையத்திற்குட்பட்ட 11 உணவகங்களில் பொது சுகாதார பரிசோதகர்கள் மேற்கொண்ட சுகாதார பரிசோதனை நடவடிக்கையின்போது 11 உணவகங்கள் சுகாதார சீர்கேட்டுடன் இயங்கி வந்தமை கண்டறியப்பட்டு அவற்றுக்கு எதிராக யாழ். நீதவான் நீதிமன்றில் வழக்கு தாக்கல் செய்யப்பட்டது. இதில் 1 உணவகத்திற்கு தடைவிதிக்கப்பட்டுள்ளதுடன் ஏனைய 10 உணவகங்களுக்கு எதிர்வரும் 21 ஆம் திகதி வரை கால அவகாசம் வழங்கியும் யாழ். நீதவான் க. சிவகுமார் தீர்ப்பளித்தார். இந்நிலையில், எதிர்வரும் 21 ஆம் திகதிக்குள் உணவகங்களின் குறைபாடுகளை நிவர்த்தி செய்யாத ஏனைய உணவகங்களுக்கு வியாபார தடை விதிக்கப்படுமென்றும் அவர் கூறினார். அத்துடன், யாழ். நகர் மற்றும் வண்ணார் பண்ணை பொது சுகாதார பரிசோதனை நிலையத்திற்குட்பட்ட பகுதியில் 2 உணவகங்கள் சுகாதார சீர் கேட்டுடன் இயங்கி வருகின்றதாகவும், உணவகங்களை பரிசோதனை மேற்கொண்ட வேளையில், உணவகங்களை திருத்தி அமைக்குமாறு உத்தரவிட்டுள்ளதாகவும், சுகாதார சீர்கேடுகளை திருத்தியமைக்காத பட்சத்தில் இரு உணவகங்களுக்கு வியாபார தடை விதிக்கப்படவுள்ளதாகவும் அவர் மேலும் கூறினார்.


ரிஸானாவின் இறுதி நிமிடங்கள்... – ÜdayanadÜ January 16, 2013January 16, 2013udayanadu ரிஸானா சகோ.யாஸ்மின், lankamuslim.org நாம் பெற வேண்டிய பாடம்: நன்றி: mydeartamilnadu blog. கலாச்சாரம், பொதுவானவைrizana, saudi arabia Previous Article நம் வாழ்க்கையில் உயிரோட்டம் உள்ளதா? Next Article ” மாதுளையின் மருத்துவ குணங்கள் “


source: fineweb

text: 300 ரூபாய் சம்பளம் வாங்கும் ரசிகனிடம் காசுபறிக்கப் பார்க்கும் நடிகர் சங்கம் 30 கோடி சம்பளம் வாங்கும் நடிகனிடம் பணம் கேட்க மறுப்பது ஏன் ? . விட்டால் இவர்கள் வீட்டு மளிகை சாமான்கள் வாங்குவதற்குக் கூட ரசிகனிடம் பணம் கேட்பார்கள் போல .. . இதைப் புரிந்து கொண்ட நடிகர் அஜித் மக்களிடம் பணம் பறிக்காதீங்க சகநடிகர்களிடம் பணம் கேட்டு நடிகர் சங்கக் கடனை அடையுங்கள் கட்டிடம் கட்டுங்கள் .... தினமும் தன் குடும்ப செலவுக்காக சம்பாதிக்கும் மக்களிடம் பணம் பறிப்பது முட்டாள் தனம் என்று தான் நடிகர் சங்கம் நடத்தும் கிரிக்கட் போட்டியை புறக்கனிக்கின்றார் .. ஒரு நடிகரே நமக்காக நடிகர் சங்கத்தை புறக்கணிக்க மக்களாகிய நாம் ஏன் அந்த கொள்ளையை புறக்கணிக்கக் கூடாது.. ஆம் யாரும் நேரில் சென்று அந்த கிரிக்கெட் போட்டியைக் காணவேண்டாம் ரஜினி கமல்ஹாசன் விஜய் சூர்யா விக்ரம் சிம்பு தனுஷ் இவர்களிடம் இல்லாத பணமா நம்மிடம் இருக்கின்றது?. . இதை இப்பவே தடுத்தால்தான் அவர்கள் அடுத்து கக்கூஸ் கட்டுவதற்கெல்லாம் நம்மை நாட மாட்டார்கள் .. 100 ரூபாய் கொடுத்து படம் தான் பார்க்க முடியும் ரசிகனால் ... . சென்னை கடலூர் வெள்ளத்தில் மூழ்கிய போது இந்த நடிகர் சங்கம் என்ன செய்தது ?? . சிந்தியுங்கள் இந்த கருத்து பிடித்திருந்தால் ஷேர் செய்யுங்கள் .. இப்படி ஊருக்குள் ஒரு குரல் உருவாகி முகநூல், வாட்ஸப் என கருத்துகளைப் பரப்பி வருகிறார்கள். உண்மையில் என்னதான் நடக்கிறது என நடிகர் சங்க துணைத் தலைவர் பொன்வண்ணனிடம் கேட்டபோது அஜித் புறக்கணிக்கிறாரா, அல்லது, அவர் கருத்து இதெல்லாம் நீங்கள் தலைவரிடம் தான் கேட்க வேண்டும். மேலும் இது ஒரு தனி நபர் விஷயம் நாம் தலையிட முடியாது. ஆனால் கட்டிடத்துக்கு, ஆனால் நடிகர் சங்கம் கலை நிகழ்ச்சிகள் நடத்துவதும், பணம் வசூலித்து சில நல்ல காரியங்கள் செய்வதும் காலம் காலமாக நடப்பது தான். சிவாஜி, எம்.ஜி.ஆர் என பல ஜாம்பாவான்கள் முதல் இப்போது வரை இந்த வழக்கம் நடந்துகொண்டு தான் இருக்கிறது. இன்னும் சொன்னால் இது ஒரு பொழுதுபோக்குத் துறை, அரசாங்கமே வரிகளுடன் தானே டிக்கெட்டுகளை விற்பனை செய்கிறார்கள். அதே சமயம் எங்கள் சொந்த செலவிற்காக இங்கே நிகழ்ச்சிகள் நடத்தவில்லை. சென்னை வெள்ளம் சமயத்தில் நடிகர் சங்கம் ஒன்றிணைந்து பல உதவிகள் செய்தோம், நடிகர்கள் பலரும் ஆர்வமாக பணமாகவும், பொருளாகவும் கொடுத்தோமே, குஜராத் பூகம்பம், என மக்களின் நலன்களுக்காகவும் கலை நிகழ்ச்சிகள் நடத்தி பணம் வசூல் செய்து உதவியுள்ளோம். இங்கேயும் நலிந்த கலைஞர்கள் , கஷ்டப்படும் கலைஞர்கள் இருக்கிறார்கள், மக்களுக்காக எங்களால் முடிந்த ஒரு சந்தோஷத்தைக் கொடுத்து அதில் வரும் பணம் மேலும் நடிகர்கள் பலரும் கொடுக்கும் பணம் என அனைத்தும் ஒன்றாக சேர்ந்தே இங்கே கட்டிடம் கட்டவும், பிரச்னைகளைத் தீர்க்கவும், மேலும் சில நலிந்த கலைஞர்களின் துயர் துடைக்கவும் பயன்படுத்தப்பட உள்ளன. அப்போது வெறும் கலை நிகழ்ச்சிகள் மட்டும் செய்யப்பட்டன இப்போது கொஞ்சம் இளைஞர்கள் சேர்ந்திருப்பதால் கிரிக்கெட் என கொஞ்சம் மாற்றமும் நடந்தேறியுள்ளது என்றார். உண்மையும் அதுவே காலம் காலமாக கலை நிகழ்ச்சிகளாக நடத்தி வந்த நடிகர்கள் இப்போது இளைஞர்களைக் கவரும் விதமாக கொஞ்சம் விளையாட்டுப் போட்டிகளாக நடத்துகிறார்கள். அவர்கள் நடித்த படத்தைக் காணவும், கலை நிகழ்ச்சிகளைக் காணவும் கூட்டமாகப் போவது போல் கிரிக்கெட்டும் அந்த வகையில் தான் நடத்தப்படுகிறது. இங்கே ஒரு விஷயம் நாம் நினைத்து சந்தோஷப் பட வேண்டும் கலை நிகழ்ச்சிகளில் கூட ஹீரோயின்கள் நடனம் , கவர்ச்சி என இருக்கும். அதை மாற்றியிருப்பதற்கே பாராட்ட வேண்டும். - ஷாலினி நியூட்டன் -


25-12-2009என் இனிய வலைத்தமிழ் மக்களே..!நன்றி.. நன்றி.. நன்றி..!!!இப்படி எத்தனையோ நன்றிகளை அடுக்கிக் கொண்டே போகலாம்.. ஒரு மணி நேரம் எனது வலைத்தளம் திறக்கப்படவில்லையென்றவுடன் என்னுடைய கவலையைவிடவும் சக பதிவுலக நண்பர்கள் பலரும் தங்களுக்கேற்பட்ட துன்பம்போல பதறியடித்து விசாரித்த பண்பு இழந்ததை மீட்டே தீர வேண்டும் என்கிற வெறியையே எனக்குள் ஏற்படுத்தியது..எனது வலைத்தளம் ஏதோ ஒரு மால்வேர் வைரஸை பரப்புகிறது என்றார்கள். முடக்கினார்கள். மிகச் சரியாக 25 நாட்கள் கழித்து இன்றைக்குத்தான் எனது தளம் எனக்கு மீள கிடைத்திருக்கிறது.. மிக்க மகிழ்ச்சி..பதிவுலக நண்பர்கள்.. பார்வையாளர்கள்.. ரசிகர்கள்.. என்று அத்தனை தரப்பிலுமிருந்தும் விசாரணைகளையும், ஆறுதல்களையும், ஆலோசனைகளையும் பெற்று அத்தனையிலும் மனம் நெகிழ்ந்து போயிருக்கிறேன்..!பின்னூட்டமிடாவிட்டாலும் பின் தொடர்பவர்கள் இத்தனை பேரா என்று ஆச்சரியப்படும் அளவுக்கு முன்பின் அறிந்திராதவர்களெல்லாம் தொலைபேசியில் அழைத்து விசாரித்தபோது நாம் கவனிக்கப்பட்டுதான் வந்திருக்கிறோம் என்று நினைத்து சோர்வடைந்த மனம் அதிலிருந்து மீண்டது.மீண்டு வருவேன் என்ற நம்பிக்கையுடன் நான் இருந்தாலும், மீள வைப்போம் என்ற உறுதியுடன் இருந்த வலையுலக நண்பர்கள் அத்தனை பேருக்கும் எனது இதயங்கனிந்த நன்றிகள்..!சோதனையைக் கொடுத்தாலும் இறுதியில் நல்லது செய்வான் என்கிற எனது நம்பிக்கையை பொய்யாக்காமல் தனது கடமையைச் செய்திருக்கும் என் அப்பன் முருகனுக்கும் ஒரு ஸ்பெஷல் நன்றி..!மீண்டும் இது போன்ற சம்பவம் நிகழாதவண்ணம் தடுக்க சைட்பாரில் இருந்த பலவற்றையும் நீக்கிவிட்டேன்.. இப்போது இருப்பவைகள் பிளாக்கரின் உதவிகள்தான் என்பதால் வைரஸ்கள் அண்டாது என்று நினைக்கிறேன்..!இருந்தபோதிலும் நண்பர்களே.. பதிவுகளை கொஞ்சம் இடைவெளிவிட்டுத் தொடரலாம் என்கிற ஒரு கட்டாயம்.. ஆகவே.. அவசரம் எதுவுமில்லாத சூழலில் ஒரு மாதம் கழித்து மீண்டும் வலையுலகில் சந்திப்போம்.. எழுதுவதில்தான் தற்காலிக நிறுத்தம்.. பின்னூட்டங்கள் இட அல்ல. அது வழமை போலவே செயல்படும்..!பதிவுலக நெஞ்சங்களுக்கு மீண்டும் ஒரு நன்றியைக் கூறி தற்போதைக்கு விடைபெறுகிறேன்..!உண்மையுடன்,உண்மைத்தமிழன்


text: நரியும் கொக்கும் | The Fox And The Stork - Short Story ~ Tamil Kathaigal | Tamil Siru Kathaigal | சிறுவர் கதைகள் | தமிழ் சிறுகதைகள் Home / Aesop / ஈசாப் நீதிக் கதைகள் / கொக்கு / நரி / நீதிக் கதைகள் / நரியும் கொக்கும் | The Fox And The Stork - Short Story நரியும் கொக்கும் | The Fox And The Stork - Short Story September 22, 2013 Aesop, ஈசாப் நீதிக் கதைகள், கொக்கு, நரி, நீதிக் கதைகள் நரியும் கொக்கும். Aesop's fables - The Fox (நரி) And The Stork (கொக்கு) moral short story with pictures for kids in Tamil with free pdf download. நரியும் கொக்கும் (The Fox And The Stork - Short Story) அது ஒரு அடர்ந்த காடு. அங்கு பல மிருகங்கள் வாழ்ந்து வந்தன. அந்த காட்டில் நரி ஒன்று வசித்து வந்தது. அதற்கு எப்போதும் யாரையாவது ஏமாற்றி அவர்கள் ஏமாறுவதைக் கண்டு மனம் மகிழ்வது பொழுது போக்காக இருந்தது. அதே காட்டில் அறிவு மிக்க கொக்கு ஒன்றும் இருந்ததது. அந்த கொக்கு அணைத்து மிருகங்களிடமும் நன் மதிப்பை பெற்று இருந்தது. இதை பொறுக்க முடியாத நயவஞ்சக நரி அந்த கொக்கை எப்படியாவது ஏமாற்ற வேண்டும் என்று நினைத்தது. ஒரு நாள் கொக்கு நரியின் குகை இருக்கும் வழியில் வந்துகொண்டிருந்தது நரி அந்த கொக்கைப் பார்த்து "நண்பனே! உன்னுடைய அறிவைப் பற்றி கேள்விப்பட்டு இருக்கிறேன். நான் நாளை உனக்கு ஒரு விருந்து வைக்க விரும்புகிறேன். உன்னால் வர முடியுமா?" என்று கேட்டது. கொக்கும் சரி வருகிறேன் என்று கூறிவிட்டுச் சென்றது. அடுத்த நாள், நரி சுவைமிக்க சூப் ஒன்றை செய்தது. அன்று மாலை கொக்கு நரியின் இடத்திற்கு சென்றது. நரியோ திட்டமிட்டபடி, சூப்பை அகன்ற இரு தட்டில் ஊற்றியது. ஒன்றை கொக்கிடம் கொடுத்தது. கொக்கினால் வாய் அகன்ற தட்டில் உள்ள சூப்பை குடிக்க முடியவில்லை. நரியோ நக்கி நக்கி அந்த சூப்பை குடித்துவிட்டு, "நண்பனே இந்த சூப்பை உனக்காக செய்தேன் எப்படி இருந்தது?" என்று சிரித்துகொண்டே கேட்டது. கொக்கு ஏமாற்றப்பட்டதை உணர்ந்தது. நரியிடம், "நண்பனே சூப் மிகவும் ருசியாக இருந்தது" என்று கூறியது . கொக்கு நரியிடம், "இரவு நேரம் ஆக போகிறது நான் செல்ல வேண்டும்" என்று கூறியது. செல்லும்முன் "இன்று நீ எனக்கு விருந்து வைத்தாய்! பதிலுக்கு நான் நாளை உனக்கு விருந்து வைக்கலாம் என்று நினைக்கிறன். உன்னால் வர முடியுமா?" என்று கேட்டது. நரியும் வர சம்மதம் தெரிவித்தது. நரியோ கொக்கை ஏமாற்றி விட்டேன் என்ற கர்வத்துடன் சந்தோசமாக உறங்க சென்றது. கொக்கு பசியுடனும், வருத்ததுடனும் பறந்து சென்றது. அடுத்தநாள் கொக்கு நரிக்கு நல்ல பாடம் புகட்ட வேண்டும் என்று நினைத்தது. பல இறைச்சிகளை போட்டு சுவை மிக்க சூப் ஒன்றை செய்தது. அதன் வாசனை அந்த காடு முழுவதும் பரவியது. அன்று மாலை நரி கொக்கின் வீட்டுக்கு சென்றது. கொக்கு நரி வந்தவுடன், அந்த சுவை மிக்க சூப்பை சிறிய துளை கொண்ட இரண்டு குவளையில் ஊற்றியது. அந்த சூப்பின் வாசனயை முகர்ந்தவுடன் நரிக்கு வாயில் எச்சில் ஊறியது. இன்றைக்கு நல்ல வேட்டை என்று நரி நினைத்தது. கொக்கு குவளையை நரியிடம் கொடுத்தது. கொக்கு தன் வாயை குவளையில் நுழைத்து சூப்பை ருசித்தது. நரியினால், துளை சிறியதாய் இருப்பதனால் குடிக்க முடியவில்லை. குவளையின் ஓரங்களில் சிதறி இருந்த சிறு துளிகளை மட்டுமே நக்கி சாப்பிட முடிந்தது. கொக்கு நரியைப் பார்த்து "சூப் எப்படி இருந்தது என்று கேட்டது?" நரியும், "மிகவும் அருமை இதுபோன்ற ஒரு சூப்பை நான் குடித்ததே இல்லை" என்று பொய் சொல்லியது. அப்போது தான் நரி ஏமாற்றப்பட்டதை உணர்ந்தது. நரி, கொக்கிடம் விருந்துக்கு நன்றி என்று கூறிவிட்டு வருத்ததுடன் சென்றது. அப்போது தான் நரி "நாம் மற்றவர்களை ஏமாற்றும் போது அவர்கள் எவ்வாறு வருத்தப்பட்டு இருப்பார்கள்" என்று உணர்ந்தது. அன்று முதல் திருந்திய நரி, பிறகு யாரையும் ஏமாற்றுவதில்லை. நரியும் கொக்கும் | The Fox And The Stork - Short Story Reviewed by Dinu DK on September 22, 2013 Rating: 5


source: wikipedia

text: சத்தீஸ்கர் (Chhattisgarh), இந்தியாவின் மாநிலங்களில் ஒன்று. 1 நவம்பர் 2000 அன்று மத்தியப் பிரதேச மாநிலத்தின் பதினாறு தென்கிழக்கு மாவட்டங்கள் பிரிக்கப்பட்டு சத்தீஸ்கர் மாநிலம் உருவாக்கப் பட்டது. ராய்ப்பூர் இம்மாநிலத்தின் தலைநகர். இது ஏழு மாநிலங்களை எல்லையாகக் கொண்டுள்ளது - வடக்கில் உத்தரப் பிரதேசம், வடமேற்கில் மத்தியப் பிரதேசம், தென்மேற்கில் மகாராட்டிரம், தெற்கில் தெலுங்காணா மற்றும் ஆந்திரப் பிரதேசம், கிழக்கில் ஒடிசா வடகிழக்கில் சார்க்கண்டு. வரலாறு பண்டைக்கால மற்றும் இடைக்கால வரலாறு பண்டைய காலங்களில், இந்த பகுதியில் தட்சிண கோசலம் (தென் கோசலை) என அறியப்பட்டது. மேலும் இப்பகுதி மேலும் இராமாயணம், மகாபாரதம் போன்றவற்றில் குறிப்பிடப்பட்டுள்ளது. ஆறாவது மற்றும் பன்னிரண்டாம் நூற்றாண்டுகளுக்கு இடையில் இப்பகுதியில் ஷரப்புரியர், பாண்டுவன்சி, சோமவன்சி, கலாச்சூரி, நாகவன்சி போன்ற ஆட்சியாளர்கள் ஆதிக்கம் செலுத்தினர். பொ.ஊ. 11 ஆம் நூற்றாண்டில் சத்தீஸ்கரின் பஸ்தர் பகுதியின் மீது சோழப் பேரரசின் முதலாம் ராஜேந்திர சோழன் மற்றும் முதலாம் குலோத்துங்க சோழன் ஆகியோர் படையெடுத்தனர். காலனிய மற்றும் விடுதலைக்குப் பிந்தைய காலம் சத்தீசுகர் மராத்தா ஆட்சியாளரின்கீழ் (நாக்பூர் பான்லே) பொ.ஊ. 1741 முதல் 1845 வரை இருந்தது. பின்னர் 1845 முதல் 1947 வரை பிரித்தானியரின் ஆட்சியின்கீழ் மத்திய மாகாணத்தின் சத்தீஸ்கர் பிரிவாக இருந்தது. 1905 ஆம் ஆண்டில், சம்பல்பூர் மாவட்டம் ஒடிசாவுடன் இணைக்கப்பட்டது மேலும் சுர்குஜா பாளையம் வங்கத்திடமிருந்து சட்டீஸ்கருக்கு மாற்றப்பட்டது. இந்தப் பகுதி மாநில மறுசீரமைப்புச் சட்டத்தின்படி 1 நவம்பர் 1956 அன்று புதிய மாநிலத்துடன் இணைக்கப்பட்டது, இதன்பிறகு ஒரு மாநிலத்தின் பகுதியாக 44 ஆண்டுகள் இருந்தது. இப்பகுதி மத்தியப் பிரதேசம் என்ற புதிய மாநிலத்தின் ஒரு பகுதியாக ஆவதற்கு முன்னர், நாக்பூரைத் தலைநகராக கொண்ட, பழைய மத்தியப் பிரதேச மாநிலத்தின் ஒரு பகுதியாக இருந்தது. அதற்கு முன்னர், பிரித்தானிய ஆட்சியின்கீழ் மத்திய மாகாணம் மற்றும் பெராரின் (மமா மற்றும் பெரார்) பகுதியாக இருந்தது. சத்தீஸ்கர் அரசு சம்பந்தப்பட்ட பகுதிகளில் பிரித்தானிய ஆட்சியின் கீழ் இருந்த சில சுதேச அரசுகளும் இருந்தன, ஆனால் பின்னர் அவை மத்தியப் பிரதேசத்துடன் இணைக்கப்பட்டன. சத்தீஸ்கர் பிரிப்பு தற்போதைய சத்தீஸ்கர் மாநிலம் 2000 நவம்பர் அன்று மத்தியப் பிரதேசத்தில் இருந்து தனியாகப் பிரிக்கப்பட்டது, என்றாலும் தனி மாநிலக் கோரிக்கை 1920களிலேயே எழுப்பப்பட்டது. இந்தக் கோரிக்கை தொடர்ந்து வைக்கப்பட்டு வந்தது என்றாலும், தனி மாநிலக் கோரிக்கையை வலியுறுத்தி ஒழுங்கமைக்கப்பட்ட இயக்கம் தொடங்கப்பட்டாமல் இருந்தது. அனைத்துக் கட்சிக் கூட்டங்கள் கூடி மனுக்கள் அளிப்பது, பொதுக் கூட்டங்கள், கருத்தரங்குகள், பேரணிகள், வேலை நிறுத்தங்கள் போன்றவை நடத்தப்பட்டன. தனி சத்தீஸ்கர் ஒரு தேவை குறித்து 1924 இல் ராய்ப்பூர் காங்கிரஸ் அலகு மூலம் எழுப்பப்பட்டது. மேலும் திரிபுராவில் நடந்த இந்திய காங்கிரஸின் வருடாந்திர கூட்டத்தில் விவாதிக்கப்பட்டது. விவாதத்தின் முடிவில் சத்தீஸ்கர் பிராந்திய காங்கிரஸ் அமைப்பு உருவாக்கப்பட்டது. 1954 ஆண்டு மாநில மறுசீரமைப்பு ஆணையம் அமைக்கப்பட்ட போது, தனி சத்தீஸ்கர் மாநிலத்தின் தேவை என்ற கோரிக்கை முன்வைக்கப்பட்டது, ஆனால் அது ஏற்றுக்கொள்ளப்படவில்லை. 1955 ஆம் ஆண்டு, தனி மாநில கோரிக்கை நாக்பூரில் உள்ள மத்திய பாரதத்தின் மாநில சட்டமன்றத்தில் எழுப்பப்பட்டது. 1990களில் புதிய மாநிலத்தின் தேவைக்கான செயல்பாடுகள் அதிகரித்தன, இந்தக் கோரிக்கையை வலியுறுத்தி மாநிலம் தழுவிய அரசியல் அமைப்புகள் உருவாக்கம் பெற்றன. குறிப்பாக சத்தீஸ்கர் ராஜ்ஜிய நிர்மாண் மன்ச் நிறுவப்பட்டது. சந்துலால் சந்திரகர் என்பவர் கோரிக்கைக்கான இயக்கத்துக்கு தலைமை வகித்தார் இந்த இயக்கத்தின் தலைமையில், பல வெற்றிகரமான பிராந்தியம் தழுவிய வேலை நிறுத்தங்கள், பேரணிகள் நடத்தப்பட்டன. இதற்கு இந்திய தேசிய காங்கிரஸ் மற்றும் பாரதிய ஜனதா கட்சி உட்பட அனைத்து முக்கிய அரசியல் கட்சிகள் ஆதரவும் இருந்தது, தில்லியில் புதியதாக பதவியேற்ற தேசிய ஜனநாயகக் கூட்டணி (NDA) அரசாங்கத்தால், மத்தியப் பிரதேச சட்டசபை ஒப்புதலுக்கான தனி சத்தீஸ்கர் மாநில மசோதா அனுப்பப்பட்டது. அங்கு அது மீண்டும் ஒருமனதாக ஒப்புதல் அளிக்கப்பட்டது. பின்னர் அது மக்களவையில் தாக்கல் செய்யப்பட்டது. இதையடுத்து சத்தீஸ்கரில் தனி மாநிலம் உருவாக்க வழி வகுத்து, மக்களவை மற்றும் மாநிலங்களவையில் நிறைவேற்றப்பட்டது. இந்திய சனாதிபதி ஆகஸ்ட் 2000 26 இல் மத்தியப் பிரதேச மறுசீரமைப்பு சட்டம், 2000 க்கு தனது ஒப்புதலை வழங்கினார். 2000 நவம்பர் 1 அன்று மத்தியப் பிரதேச மாநிலத்தில் இருந்து பிரிக்கப்பட்டு சத்தீஸ்கர் மாநிலம் உருவானது, மக்கள் வகைப்பாடு 2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 25,545,198 ஆக உள்ளது. அதில் ஆண்கள் 12,832,895 மற்றும் பெண்கள் 12,712,303 ஆகவும் உள்ளனர். பாலின விகிதம் ஆயிரம் ஆண்களுக்கு 991 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 189 பேர் வீதம் வாழ்கின்றனர். ஆறு வயதிற்குட்பட்ட குழந்தைகளின் எண்ணிக்கை 3,661,689 ஆக உள்ளது. இம்மாவட்டத்தின் சராசரி படிப்பறிவு 70.28% ஆகவும், ஆண்களின் படிப்பறிவு 80.27% ஆகவும், பெண்களின் படிப்பறிவு 60.24% ஆகவும் உள்ளது. மக்கள் தொகை வளர்ச்சி விகிதம் 2.11% ஆக உள்ளது. சமயம் இம்மாநிலத்தில் இந்து சமயத்தவரின் மக்கள்தொகை 23,819,789 (93.25%) ஆகவும், இசுலாமியர் மக்கள்தொகை 514,998 (2.02 %)ஆகவும், கிறித்தவ சமயத்தினரின் மக்கள்தொகை 490,542 (1.92 %) ஆகவும், பௌத்த சமயத்தவர்களின் மக்கள் தொகை 70,467 (0.28 %) ஆகவும், சமண சமயத்தவரின் மக்கள் தொகை 61,510 (0.24 %), சீக்கிய சமய மக்கள்தொகை 70,036 (0.27 %) ஆகவும் 61,510 0.24 % சமயம் குறிப்பிடாதவர்கள் 23,262 (0.09 %) ஆகவும், பிற சமயத்து மக்கள்தொகை 494,594 (1.94 %) ஆக உள்ளனர். புவியியல் அரசியல் பொருளாதாரம் சத்தீஸ்கர் மாநிலத்தின் 2010-ஆம் வருடத்திய மொத்த உள்நாட்டு உற்பத்தி 60,079 கோடி ரூபாய் ஆகும். 2009 - 2010 ஆம் ஆண்டில் மாநில உள்நாட்டு உற்பத்தி 11.49% உயர்ந்தற்கு வேளாண்மைத் தொழிலும், தொழில் வளர்ச்சியுமே முக்கிய காரணிகள் ஆகும். வேளாண்மை வேளாண்மைத் தொழில் மாநிலத்தின் 4.828 ஹெக்டர் பரப்பளவு கொண்டது. மாநிலத்தின் 80% மக்கள் வேளாண்மை மற்றும் வேளாண்மைச் சார்ந்த சிறு தொழிலையே நம்பியுள்ளனர். நெல், நவதாணியங்கள், எண்ணெய் வித்துக்கள் முக்கிய வேளாண்மைப் பயிர்கள் ஆகும். மாநிலத்தின் மொத்த பரப்பில் 41.33% பகுதிகள் வளமிக்க காட்டுப் பகுதிகள் கொண்டது. தொழில் துறை இரும்பு ஆலைகள், மின்சாரம் உற்பத்தி தொழிற்சாலைகள், உருக்கு ஆலைகள், அலுமினியம், இரும்பு, சுண்ணாம்பு, தோலமைட், பாக்சைட், படிகக்கற்கள், பளிங்கு கற்கள் போன்ற கனிம வளங்கள் நிறைந்த மாநிலம். இந்தியாவின் சிமெண்ட் உற்பத்தியில் 20% சத்தீஸ்கர் மாநிலம் கொண்டுள்ளது. போக்குவரத்து வசதிகள் தொடருந்து ராய்ப்பூர் தொடருந்து நிலையம் மாநிலத்தின் மற்றும் இந்தியாவின் அனைத்து நகரங்களையும் இருப்புப்பாதையால் இணைக்கிறது. விமான நிலையம் ராய்ப்பூர் விமான நிலையம் இந்தியாவின் முக்கிய நகரங்களை வானூர்தி மூலம் இணைக்கிறது. நெடுஞ்சாலைகள் தேசிய நெடுஞ்சாலைகள் சத்தீஸ்கர் மாநிலத்தின் பகுதிகளையும் மற்றும் மாநிலங்களையும் தரை வழியாக இணைக்கிறது. சுற்றுலா அச்சனக்மர் வனவிலங்கு சரணாலயம் இந்திராவதி தேசியப் பூங்கா நிர்வாகம் சத்தீசுகர் மாநிலம் நிர்வாக வசதிக்காக 5 கோட்டங்களாகவும், 33 மாவட்டங்களாகவும் பிரிக்கப்பட்டுள்ளது. மேலும் பார்க்க சத்தீசுகர் அரசு சத்தீசுகர் மாவட்டப் பட்டியல் சத்தீஸ்கர் முதலமைச்சர்கள் பட்டியல் சட்டீஸ்கர் ஆளுநர்களின் பட்டியல் சட்டீஸ்கர் உயர் நீதிமன்றம் மேற்கோள்கள் வெளி இணைப்புகள் சத்தீசுகர் அதிகாரப்பூர்வ வலைத்தளம் இந்திய மாநிலங்களும் பிரதேசங்களும் சத்தீசுகர் நபர்கள் சத்தீசுகர் சட்டமன்றம் சத்தீஸ்கர் சத்தீஸ்கர் அரசு சத்தீஸ்கர் மாவட்டங்கள் சத்தீஸ்கர் மாநிலத்திலுள்ள ஊர்களும் நகரங்களும் சத்தீஸ்கர் தொடர்புடைய பட்டியல்கள்


குழந்தை பேறுக்காக அனுமதிக்கப்பட்ட பெண் உயிரிழப்பு: கல்முனை ஆதார வைத்தியசாலையில் குழப்பம் | ilakkiyainfo உயிரிழந்த தாய்க்கு 3 பிள்ளைகள் உள்ளமை குறிப்பிடத்தக்கது. முதல்வர் ஜெயலலிதாவை கொலை செய்ய மருத்துவமனையில் சதி..! திடுக்கிடும் தகவல் -வீடியோ 0 இலங்கையில் பட்டப்பகலில் மாணவன் மீது கொடூர தாக்குதல் : நெஞ்சை பதற வைக்கும் காணொளி!! 0 யாழில் காய்ச்சல் காரணமாக வைத்தியசாலையில் அனுமதிக்கப்பட்டவர் பலி – மாதிரிகள் கொழும்பிற்கு அனுப்பி வைப்பு 0


text: ஜெனீவா தீர்மானம்: ஒரு முக்கோண சோகக் கதை Posted by யுகபாரதி மேல் மார்ச் 30, 2012 ஒரு நாட்டுக்கு எதிராக கொண்டுவரும் தீர்மானத்தை ஆதரிப்பது இல்லை என்பதுதான் இந்தியாவின் பாரம்பரிய நிலைப்பாடு என்றார் பிரணாப் முகர்ஜி.அவர்,சரியான அவசரக் குடுக்கை.அவர் எந்த விஷயத்தையும் தெளிந்த புத்தியோடு பேசியதே இல்லை.முன்னுக்குப் பின் முரணாகவும் குழப்பமாகவும் பேசுவதையே வாடிக்கையாகக் கொண்டிருக்கிறார்.அது,ஒரு நாட்டுக்கு எதிராக கொண்டுவரும் தீர்மானமா இல்லை ஒரு இனம் இன்னொரு இனத்தின் மீது நிகழ்த்திய படுகொலைக்கு எதிரான தீர்மானமா என்பது கூட தெரியாதவராக அவர் இருப்பதில் ஆச்சர்யம்ஒன்றுமில்லை. மிஸ்டர்.பிரணாப்,உங்களுடைய பாரம்பரிய நிலைப்பாட்டை எதன் நிமித்தம் விட்டுக்கொடுத்தீர்கள் என்று இப்போது கேட்கத் தோன்றுகிறது.இந்தியாவின் பாரம்பரிய நிலைப்பாட்டை மீறியதாக அவர் ஏன் இன்னும் பிரதமர் மன்மோகன் சிங் மீது குற்றப்பத்திரிகை வாசிக்காமல் இருக்கிறார்.? அமெரிக்கா கொண்டுவந்த தீர்மானத்தை இந்தியா ஆதரிக்க எடுத்த முடிவிற்கு பின்னால் தமிழக அரசியல் கட்சிகளின் அழுத்தம் இருக்கிறது.ஒருமித்த குரலில் அத்தனைக் கட்சிகளும் மக்களவையிலும் மாநிலங்களவையிலும் வைத்த கோரிக்கையின் அடிப்படையில்தான் இது சாத்தியப்பட்டிருக்கிறதே தவிர,இந்தியாவிற்கு இலங்கைத் தமிழர்கள் மீது எழுந்த மனித நேய கரிசனமென்று இதைச் சொல்வதற்கில்லை.அமெரிக்கா உலகத்தில் உள்ள அத்தனை நாடுகள் மீதும் இதே கரிசனத்தோடுதான் நடந்து கொள்கிறதா என்றால் அதுவும் இல்லை.எதிரிக்கு எதிரி நண்பன் என்ற கணக்கில் இம்முறை தமிழர்களின் உணர்வுகளுக்கு லாபம் கிடைத்திருக்கிறது அவ்வளவே. இந்தியா இலங்கையை எதிர்த்து வாக்களித்தால் அது இந்தியாவிற்கு ஒருபோதும் நல்லதல்ல என்று சில ஆங்கில பத்திரிகைகள் தலையங்கம் தீட்டின.ஆங்கில ஊடகங்களில் பொறுப்பு வகிக்கும் மலையாள பத்திரிகையாளர்கள் தமிழர் பிரச்சனைகளில் காட்டும் மாற்றான்தாய் மனப்பான்மையே இதிலும் வெளிப்பட்டன.எனினும்,தமிழக அரசியல் கட்சிகள் விடாப்பிடியாகக் கொடுத்த அழுத்தத்தின் காரணமாக தீர்மானத்திற்கு இந்தியா ஆதரவளிக்க நேர்ந்தது.இந்தியா வாக்களிக்காவிட்டாலும் தீர்மானம் வெற்றி பெற்றிருக்கும்.ஆனால்,இந்தியாவிற்கு அதுவே தீரா வரலாற்றுக் களங்கத்தை ஏற்படுத்தியிருக்கும்.இதுவே வெற்றி என்பதுபோல சிலர் கொண்டாடுகிறார்கள்.உண்மையில்,இதுவாவது வெற்றி பெற்றதே என்பதுதான் நிலை. இலங்கையில் நடத்தப்பட்ட குற்றப்போரும் போர்க்குற்றமும் முதல்முறையாக உலகத்தின் பார்வைக்கு வைக்கப்பட்டிருக்கிறது.தமிழக அரசியல் கட்சிகளில் குறிப்பாக தி.மு.க. இந்த விஷயத்தில் காட்டிய அக்கறை,தங்களுடைய கடந்தகால நாடக ஒத்திகையை மெய்ப்பிக்கும் முயற்சி என்று மாற்றுக் கட்சிகாரர்கள் சொன்னாலும் தீர்மானத்திற்கு ஆளும் காங்கிரஸ் அரசை நிர்பந்தித்த வகையில் தி.மு.க.விற்கு கணிசமான பங்கு உண்டு என்றே சொல்ல வேண்டும். முப்பது ஆண்டுகாலமாக நிகழ்ந்து வந்த தமிழர்களின் உரிமைப்போர் முள்ளிவாய்க்கால் பேரவலத்திற்குப் பின் முடிவுக்கு வந்ததாக சிங்கள பேரினவாத அரசு அறிவித்தது.விடுதலைப் புலிகளை வேரோடு வீழ்த்திவிட்டதாகவும் அதன் தலைவர் பிரபாகரனை சுட்டுக்கொன்றுவிட்டதாகவும் இலங்கை ராணுவம் உலக ஊடகத்திடம் பீற்றிக் கொண்டது.ஊடகவியலாளர்கள் யாரையுமே உள்ளே அணுமதிக்காமல் மனித குலத்திற்கு எதிரான நடவடிக்கையில் ஈடுபட்ட இலங்கை ராணுவத்தை இந்தியாவும் மௌனமாகவே பார்த்துக்கொண்டிருந்தது. மௌனம், கொடூரமானதென்பதை இந்திய ஆட்சியாளர்கள் உணராதவர்கள் அல்ல.இலங்கைக்கு அடிக்கடிப் போய், போரை நிறுத்த வலியுறுத்தியதாக ரீல்விட்ட சிவசங்கர மேனன் அன் கோக்கள் ஒவ்வொரு புகைப்படத்திலும் ராஜபக்சேவுடன் சிரித்தபடியே காட்சி தந்தார்கள்.ஒரு கொலைகாரனோடு நின்று சிரித்துக்கொண்டிருப்பவர்கள் கொலைகாரனைவிட கொடியவர்கள் என்பதை நாமறிவோம்.இன்று,ஐக்கிய நாடுகள் சபையின் மனித உரிமை கவுன்சிலில் இலங்கைக்கு எதிராக இந்தியா கொடிபிடித்திருக்கிறது.தொட்டிலையும் ஆட்டிவிட்டு பிள்ளையையும் கிள்ளுகிற வேலையை இந்தியா செய்திருக்கிறது.இதன் விளைவாக இலங்கை அரசாங்கம் கோபமுறுமோ என அஞ்சி மன்மோகன் சிங் ராஜபக்சேவுக்கு விளக்கக் கடிதம் எழுதியிருக்கிறார். இத்தனை கோடி பேரைக் கொண்ட இந்தியாவின் பிரதமருக்கு இலங்கையை சமாதானப்படுத்த வேண்டிய அவசியம் என்ன வந்தது.ஏன் என்றால் அதில்தான் திருடனுக்கு தேள் கொட்டிய சமாச்சாரம் அடங்கியிருக்கிறது.இந்தியாவின் துணையில்லாமல் இந்தப்போரை வெற்றிகரமாக நடத்தியிருக்க முடியாது என்றது இலங்கை ராணுவம்.அப்போது இந்தியாவைச் சேர்ந்த பிரணாப்போ ப.சிதம்பரமோ மன்மோகன் சிங்கோ நாங்கள் எங்கே துணைபுரிந்தோம் எனக் கேட்கவில்லை. இலங்கையின் உள் நாட்டு விவகாரங்களுக்கும் எங்களுக்கும் எந்த சம்பந்தமும் இல்லை என்று மறுக்கவும் இல்லை.அன்றைக்கு காத்த அதே மௌனம் இன்றைக்குப் பிரச்சனையாக வாய்ப்பிருக்கிறது என்பதால் இலங்கையை எதிர்க்க அமெரிக்க தீர்மானத்திற்கு இந்தியா ஆதரவு வாக்களித்திருக்கிறது.வாக்களிக்க மறுத்திருத்தால் இந்தியாவின் நிலை இருக்கிற மோசத்தை விட இன்னும் மோசமாகிப் போயிருக்கும். இந்தியா இலங்கைக்கு எதிராக வாக்களித்தை சித்திரிக்கும் ஒரு ஆங்கில தினசரி ஆசியாவில் இந்தியா தனி என்றது.அதாவது,ஆசிய நாடுகளில் இந்தியா மட்டுமே இலங்கைக்கு எதிராக வாக்களித்திருப்பதால் ஆசிய நாடுகளில் இருந்து இந்தியா தனிமைப்பட்டு நிற்கிறது என்பதுபோல அக்கட்டுரைச் சொல்கிறது.தனித்து நிற்பதற்கும் தனிமைப்பட்டு நிற்பதற்கும் உள்ள வேறுபாட்டைக் கூட புரிந்து கொள்ளாத இந்திய பத்திரிகையுலக அசடுகளை என்னவென்பது?என்னைக் கேட்டால் ஆசியாவிலேயே இந்தியா மட்டும்தான் செய்த பாவத்திற்குப் பரிகாரம் செய்திருக்கிறது என்பேன்.இன்னும் கொஞ்ச நாளில் இந்திய வெளியுறவுத் துறை அமைச்சர் இந்தியா இலங்கைக்குப் போராயுதங்கள் தந்து உதவியதே தவிர போர்க்குற்றங்கள் செய்ய உதவவில்லை என்றும் சொல்லக் கூடும்.இந்தத் தீர்மானத்திற்கான ஆதரவை தமிழக அரசியல் கட்சிகள் நாடாளுமன்றத்தில் தீவிரமாகக் கோரியதைப் பார்த்த இலங்கைத் தூதர், இவர்கள் எல்லோரும் விடுதலைப் புலிகளின் ஆதரவாளர்கள் என்று பேசி பிறகு மன்னிப்புக் கேட்டார். அதுதான் இந்த ஆண்டின் மிகச் சிறந்த நகைச்சுவை.நாடாளுமன்ற விவகாரங்களைப் பற்றி கருத்து கூற ஒரு தூதருக்கு எந்த அருகதையும் உரிமையும் இல்லை என்பது கூடவா தெரியாது.அதிபர் என்றால் ஆளைக் கொல்பவன் என்ற ராஜபக்சேவின் காட்டு தர்பாரில் நரிகளுக்கு தூதர் வேலை தரப்பட்டிருக்கிறது போல. ஈராக் உள்ளிட்ட அநேக நாடுகளில் தங்கள் அதிகாரத்தை நிலைநாட்ட அந்தந்த நாடுகளில் அநீதிகளைக் கட்டவிழ்க்கும் அமெரிக்காவின் இந்தத் தீர்மானத்தை எதிர்த்த நாடுகளில் கியூபாவும் ஒன்று.அமெரிக்காவை எதிர்க்க வேண்டும் என்பதற்காக இலங்கையை ஆதரித்திருக்கிறது.இலங்கையை ஆதரிக்க அது சொன்ன காரணம்:பிற உள்நாட்டு பிரச்சனைகளில் தலையிடும் உரிமை அமெரிக்காவிற்கு இல்லை.தங்களுடைய நாட்டு விடுதலைக்கே இன்னொரு நாட்டில் இருந்து வந்த சேகுவேரா என்னும் ஆஸ்மா நோயாளிதான் காரணம் என்பதை கியூபாவால் எப்படி மறக்க முடிந்தது? அமெரிக்கா, தங்களுக்கு எதிராக தீர்மானம் கொண்டுவந்ததும் இலங்கை அரசு உடனே அமெரிக்க காலனி நாடுகளாக ஆசிய நாடுகளை மாற்ற அமெரிக்கா முயற்சிக்கிறது என்று குற்றம் சாட்டியது.தங்கள் குற்றத்தை மறைக்க பிறர் மீது குற்றப்பழி சுமத்துவது நேர்மையற்றவர்களின் தந்திரம்.இலங்கை அரசு தைரியமிருந்தால் தங்கள் மீது கொண்டு வந்த தீர்மானத்தை எதிர்கொள்ள வேண்டியதுதானே.அதைவிடுத்து அமெரிக்காவை விமர்சிப்பதும் காலனி நாடு பற்றி கதை விடுவதும் உலகத்திடம் தங்கள் குற்றங்களை குழிதோண்டி புதைப்பதற்கான வழியே அன்றி வேறில்லை. இந்திராதான் விடுதலைப்புலிகளை வளர்த்தார்.இலங்கையில் நடப்பது உள்நாட்டு பிரச்னையில்லை.இனப்படுகொலை என்றார்.இனத்துக்கு எதிராக தொடுக்கப்படும் போரை ஆதரிக்க முடியாது என்று நாடாளுமன்றத்திலேயே பகிரங்கமாக அறிவித்தார்.ஆனால்,அதே இந்திரா இருந்த காங்கிரஸ் இனப்படுகொலைக்கு ஆதரவான நிலையை இந்திராவின் மகன் ராஜீவ் கொலையால் எடுக்க நேர்ந்தது.தங்களுக்கு சாதகம் என்றால் ஆதரிப்பதும் பாதகம் என்றால் எதிர்ப்பதும் இந்தியாவுக்குப் புதிதில்லை.அமெரிக்கா கொண்டு வந்த தீர்மானத்தை இலங்கைக்கு ஆதரவான திருத்தங்களை செய்வித்த பிறகே இந்தியா வாக்களித்திருக்கிறது.தீர்மான நகல் குறித்த விளக்கங்கள் வெளியாகும்போதுதான் இந்தியா தமிழர்களின் உணர்வுகளுக்கு மதிப்பளித்ததா இல்லை நிர்பந்தத்தின் காரணமாக வாக்களித்ததா எனத் தெரியவரும்.ஈழப் பிரச்சனையில் வடகத்திய பத்திரிகைகளின் கையாண்ட மௌனத்தைக் குறிப்பிட்ட ஆக வேண்டும்.அவர்களுக்கு இலங்கையில் நடந்தது நடப்பது பற்றி எப்போதுமே பெரிய அக்கறை இருந்ததில்லை.அமெரிக்க தீர்மானித்தை ஆதரிக்கக் கூடாது என்றுதான் கருத்து வெளியிட்டன.பாலஸ்தீனத்தில் பாகிஸ்தானில் நடக்கும் பிரச்சனைகளை ஆர்வமாக வெளியிடும் அவர்கள் தமிழர்களின் வாழ்வாதார பிரச்சனைகளைப் பற்றி கண்டுகொள்ளவே இல்லை என்பதுதான் வேதனை. இலங்கையில் அப்பாவித் தமிழர்களை ஈவு இரக்கமின்றி கொன்று குவித்து இனப்படுகொலை நிகழ்த்தியவர்களை போர்க்குற்றவாளிகள் என பிரகடனப்படுத்த இந்திய அரசு ஐ.நா.மனித உரிமைக் கவுன்சிலை வற்புறுத்த வேண்டும் என்று கடந்த ஆண்டு ஜீன் மாதம் 8ம்தேதி தமிழக அரசு கொண்டுவந்த தீர்மானம் வரலாற்றுச் சிறப்புமிக்கது.சிங்கள பேரினவாத அரசு தமிழர்களைச் சமமாக நடத்தவும் அனைத்துக் குடியுரிமைகளையும் தமிழர்களுக்கு வழங்கவும் இந்திய அரசு மற்ற நாடுகளுடன் இணைந்து இலங்கை மீது பொருளாதாரத் தடை விதிக்க முன்வர வேண்டும் என்று அத்தீர்மானத்தில் கூறப்பட்டிருக்கிறது.தமிழக அரசு கொண்டுவந்த அத்தீர்மானத்தைப் பற்றி மத்திய அரசு இதுநாள்வரை எந்தக்கருத்தையும் கூறவில்லை என்பது குறிப்பிடத்தக்கது. இலங்கையில் தமிழர்களுக்கு எதிராக நடந்த போரில் மனித உரிமை மீறல்கள் குறித்தும் மத்திய அரசு கண்டுகொண்டதாகத் தெரியவில்லை.மனித உரிமை மீறலை கண்டிக்கவும் இல்லை.தமிழர்கள் தங்கள் உரிமைக்காகப் போராடிய நிலையில் அப்போராட்டத்தை ஒடுக்கவே இந்தியா உதவி செய்தது.சீனாவும் இந்தியாவும் உதவிய காரணத்தால்தான் முப்பதாண்டு கால போராட்டத்தை ஒடுக்கினோம் என்று வெளிப்படையாக ராஜபக்சே அரசு சொல்லியது.சீனாவின் நோக்கம் எதுவாக இருப்பினும் இந்தியாவின் நோக்கம் தமிழர்களுக்கு எதிரானது என்றே பார்க்கத் தோன்றுகிறது.இலங்கைத் தமிழர்கள் அத்தனைபேரும் விடுதலை புலிகள் என்றுதான் இந்திய ஊடகங்கள் சித்திரிக்கின்றன.மனித அவலத்தை கண்டிக்கவும் மக்களுடைய உரிமைகளை பரிசீலிக்கவும் ஓர் அரசை நிர்பந்திக்காமல் விடுதலைப் புலிகளுக்கு எதிரான வாக்குமூலங்களை வெளியிட்ட வடகத்திய பத்திரிகைகள் இவ்விஷயத்தை எப்படிப் பார்க்கும் என போகப் போகத்தான் தெரியும். இந்தியா இலங்கை மீது கொண்டுள்ள பற்றை முற்றாக விலக்கிக்கொள்ளும் தருணமிது.தங்களுடைய நிலைப்பாட்டை மாற்றிக்கொண்டு அப்பாவித் தமிழர்களின் துயர்துடைக்க மேலும் சில ஆக்கினைகளைச் செய்ய முன்வர வேண்டும்.மீள் குடியேற்றத்துக்கான வாய்ப்புகளை தமிழர்களுக்கு உருவாக்கவும் கொடுங்கோல் ஆட்சியாளன் ராஜபக்சேவை உலக நீதி மன்றத்தில் நிறுத்தி தண்டிக்கச் செய்யவும் ஏற்பட்டிருக்கும் வாய்ப்பை பயன்படுத்திக்கொண்டால் இதுநாள்வரை தமிழர்களுக்கு எதிராக செயல்பட்டுவந்த மத்திய அரசை தமிழக மக்கள் மன்னிப்பார்கள்.இல்லையென்றால் வரும் நாடாளுமன்றத் தேர்தலில் வடக்கில் மண்கவ்விய நிலையை தமிழகத்திலும் அடைய நேரும்.புரட்சி இளைஞராக தன்னை முன்நிறுத்தும் ராகுல் காந்தியின் அரசியல் பிரவேசம் தமிழகத்திலும் பாவத்துக்குரியதாக மாறும்.இலங்கைத் தமிழர் பாதுக்காப்பு இயக்கத்தை இந்த நேரத்தில் நினைத்துப் பார்க்க வேண்டும்.மூன்று ஆண்டு காலமாக இடையறாமல் அவர்கள் தொடந்து வலியுறுத்தி வந்த முழக்கத்தை உலகம் கேட்க தொடங்கியிருக்கிறது.ராஜபக்சே அரசுக்கு எதிராகத் தமிழ்ச் சமூகம் நடத்திய போராட்டத்திற்கான பலனாகவே அமெரிக்கா தீர்மானம் அரங்கேறியிருக்கிறது.இது,போராட்டத்தின் வெற்றி அல்ல.போராட்டத்தின் வெற்றிக்கான முதல் படி.இந்தப் படிக்கட்டில் ஏறி அடுத்தடுத்த வெற்றிகளை நோக்கி தமிழர்கள் நடைபோட வேண்டும். பத்து வயது சிறுவன் மீது திரும்பத் திரும்ப ஐந்து குண்டுகளை செலுத்திய ஒரு கொடூர அரசை தண்டிக்க எந்த நிபந்தனையும் தேவையில்லை.அப்பாவித் தமிழர்கள் கொன்று புதைக்கப்பட்ட சோகக்கதைகளை இனியும் வாசித்து வருத்தம் தெரிவிப்பதை விடுத்து வேறு எதையாவது செய்யவதற்கு உதவி புரிய வேண்டும்.அது,தமிழன் இன்னொரு தமிழனுக்கு செய்யும் உதவி அல்ல.மனித உரிமை மீறலுக்கு எதிரான போர்.உலக பயங்கரவாதத்தை எதிர்க்க அரசாங்கங்கள் ஒன்றிணையும் போது உலக மனித உரிமை மீறல்களை எதிர்க்கும் பொறுப்பு ஒவ்வொரு மனிதனும் இருக்கிறது.நாம் தமிழர் என்பதைக் கூட பிறகு யோசிக்கலாம்.முதலில் மனிதர் என்பதை உலகிற்கு அறிவிப்போம்.இலங்கையை ஆதரிக்கும் அரசுகளுடனான உறவை முறித்துக்கொள்ள இந்தியாவை நிர்பந்திப்போம்.அதுவே நாம் செய்ய தற்போது செய்யத் தக்கதும் செய்ய வேண்டியதும்.பேய் ஆட்சி செய்தால் பிணம் தின்னும் சாத்திரங்கள் என்ற பாரதியின் சொற்களுக்கு உதாரணமாக இருக்கும் இலங்கை அரசை கூண்டோடு கூண்டிலேற்றுவோம்.கொக்கரித்த ராஜபக்சே போர் முடிவை அறிவிக்க வருகையில் மண்ணில் விழுந்து முத்தமிட்டு தன் தாய்நாட்டுப்பற்றை வெளிப்படுத்தினார்.அதே மண் தன் மீசையில் ஒட்டியதற்காக வருத்தப்படும் காலம் வெகுதொலைவில் இல்லை.


text: ஹீரோ நிச்சயம் சூப்பர் ஹீரோவாகும்... ஜார்ஜ் சி வில்லியம்ஸ் பேச்சு | The hero is definitely a superhero - Tamil Filmibeat | Updated: Wednesday, December 18, 2019, 8:43 [IST] SIVAKARTHIKEYAN SPEECH | HERO TRAILER LAUNCH | FILMIBEAT TAMIL சென்னை : ஹீரோ படத்தில் சிவகார்த்திகேயனின் இன்னொரு முகத்தை ரசிகர்கள் இப்படத்தில் பார்ப்பார்கள் என்று ஒளிப்பதிவாளர் ஜார்ஜ் சி வில்லியம்ஸ் கூறியுள்ளார். நாங்கள் அனைவரும் மிகச் சிறப்பான படத்தை தர கடுமையாக உழைத்திருக்கிறோம் என்று அவர் கூறினார். மிக குறுகிய காலத்தில் தமிழ் சினிமா ஒளிப்பதிவு தளத்தில் மிகவும் பிரபலமான ஒருவராக மாறியிருக்கிறார் ஜார்ஜ் C வில்லியம்ஸ். கதையின் மையத்தோடு இணைந்து திரையில் அவர் எழுதும் ஒளிக்கவிதைகள் இந்தியா முழுதும் கவனிக்கப்பட்டு பாராட்டப்பட்டு வருகிறது. அவரது ஒளிப்பதிவில் விரைவில் வெளியாகவுள்ள படம் "ஹீரோ". இப்படம் குறித்து ஒளிப்பதிவாளர் ஜார்ஜ் C வில்லியம்ஸ் நம்மிடம் பகிர்ந்து கொண்ட சில தகவல்கள். "ஹீரோ" அதன் பெயரில் சொல்லப்பட்டிருப்பது போலவே நாட்டில் நிலவும் மிக முக்கியமான பிரச்சனையை எல்லோருக்கும் சென்று சேரும் விதத்தில் பேசும் படைப்பாக இருக்கும். தயாரிப்பாளர் கொட்டாப்பாடி J ராஜேஷ் இல்லையென்றால் இது எதுவுமே சாத்தியமாகியிருக்காது. அவர் தான் இப்படம் பெருமளவு ரசிகர்களை சென்றடையும் வகையில் மிகப்பிரமாண்டமான முறையில் வெளியிடுகிறார். இப்போது முழுப்படமாக இப்படத்தை பார்க்கும் போது மிகுந்த மகிழ்ச்சி அடைகிறேன். சிறு கருவாக இருந்த இந்தப் படத்தினை ஒவ்வொரு நடிகர்களும், ஒவ்வொரு தொழில் நுட்ப கலைஞர்களும் இணைந்து இந்தளவு மிகப்பெரிய படமாக உருவாக்கியுள்ளார்கள். நான், மித்ரன், சிவகார்த்திகேயன் மூவரும் நண்பர்களாக இருப்பதும் ஒத்த கருத்துகள் கொண்டிருப்பதும் படத்திற்கு மிகப்பெரும் பலமாக அமைந்தது. சிவகார்த்திகேயனின் ரசிகர்கள் அவர் நடிப்பின் இன்னொரு முகத்தை இப்படத்தின் மூலம் பார்ப்பார்கள். இப்படம் நிச்சயம் சூப்பர் ஹீரோவாக இருக்கும் என்றார். ஆக்ஷன் கிங் அர்ஜீன் மிகத் திறமையான நடிகர், அவரது நடிப்பு படத்தை அடுத்த தளத்திற்கு எடுத்துச் சென்றுள்ளது. அபய் தியோல், கல்யாணி ப்ரியதர்ஷன் இருவரும் தங்கள் நடிப்பால் படத்திற்கு மேலும் மெருகேற்றி உள்ளனர். இசையமைப்பாளர் யுவன் சங்கர் ராஜா இப்படத்தில் இணைந்திருப்பது மிகப்பெரும் பலம். நாங்கள் அனைவருமே அவரின் தீவிர விசிறிகள். நாங்கள் அனைவரும் மிகச் சிறப்பான படத்தை தர கடுமையாக உழைத்திருக்கிறோம் படத்தை உருவாக்கும் போது நாங்கள் அடைந்த இன்பத்தை ரசிகர்கள் படம் பார்க்கும் போது அடைவார்கள் என உறுதியாக நம்புகிறேன் என்றார். இப்படம் டிசம்பர் 20ந் தேதி வெளியாக உள்ளது.


text: Easy Encryptor 3.9 மென்பொருளை தரவிறக்கம் செய்ய கணணியில் பயன்படுத்தப்படும் அலுவலக ரீதியான, தனிப்பட்ட ரீதியான முக்கிய கோப்புக்களை மற்றவர்களிடமிருந்து பாதுகாப்பதற்கு பல்வேறு வழிமுறைகள் காணப்படுகின்றன. அவற்றில் ஒன்று தான் மென்பொருட்களைப் பயன்படுத்தி குறித்த தரவுகளை என்கிரிப்ட் செய்தல் ஆகும். என்கிரிப்ட் செய்வதற்கு பல மென்பொருட்கள் காணப்படுகின்ற போதிலும் அவற்றை விட வசதி கூடியதுடன் இலவசமாகவும் கிடைக்கக் கூடிய மென்பொருள் Easy Encryptor 3.9 ஆகும். இம்மென்பொருளானது தக்காளர்களிடமிருந்தும்(hackers), வைரஸ்களிடமிருந்தும் அதிகளவான பாதுகாப்பை வழங்குகின்றது.


text: ஈழ இயக்கங்கள் என்பன ஈழ போராட்ட வரலாற்றில் பல நிலைகளில் பல்வேறு காலகட்டங்களில் இயங்கி வந்ததும் வருகின்றதுமான இயக்கங்கள் ஆகும். அவ்வியக்கங்களின் பெயர்கள் கீழே குறிப்பிடப்பட்டுள்ளது. தமிழீழ விடுதலைப் புலிகள் (Liberation Tigers of Tamil Eelam (LTTE)) ஈழ மக்கள் ஜனநாயகக் கட்சி (ஈ.பி.டி.பி) (Eelam People Democratic Party (EPDP)) தமிழீழ மக்கள் விடுதலைப் புலிகள் (Tamileela Makkal Viduthalai Pulikal (TMVP)) ஈழமக்கள் புரட்சிகர விடுதலை முன்னனி (Eelam People’s Revolutionary Liberation Front (EPRLF)) தமிழீழ மக்கள் விடுதலைக் கழகம்(People’s Liberation Organization of Tamil Eelam (PLOTE)) தமிழீழ விடுதலை இயக்கம் (Tamil Eelam Liberation Organization (TELO)) தமிழர் விடுதலைக் கூட்டணி (அரசியல் கட்சி) (Tamil United Liberation Front) ஈழ புரட்சிகர மாணவர் இயக்கம் (Eelam Revolutionary Organization of Students (EROS)) தமிழீழ போராட்டத்துடன் தொடர்புடைய ஈழ விடுதலை இயக்கங்கள்/அரசியல் கட்சிகள் தமிழ் மாணவர் பேரவை தமிழ் இளைஞர் பேரவை தமிழ் புதிய புலிகள் (TNT - 1972-1978) தமிழர் விடுதலை இயக்கம் (TLO - 1974-1978) இந்திய இலங்கை இணைப்பு இயக்கம் (ICMM - 1971-1980) தமிழ் மக்கள் ஜனநாயக முன்னணி (1977 - 1983) (ரி.பி.டி.எப்) தமிழர் விடுதலைக் கூட்டணி (ரி.யு.எல்.எப்) அரசியல் கட்சி தமிழீழ விடுதலைப் புலிகள் (எல்.ரி.ரி.ஈ) தமிழீழ விடுதலை இயக்கம் (ரெலோ) ஈழ புரட்சிகர மாணவர் இயக்கம் (ஈரோஸ்) ஈழமக்கள் புரட்சிகர விடுதலை முன்னனி (ஈபிஆர்எல்எஃப் - சுரேஷ் அணி) தமிழீழ மக்கள் விடுதலைக் கழகம் (புளொட்) பத்மநாபா (பத்மநாபா ஈபிஆர்எல்எஃப்) தமிழர் சமூக ஜனநாயக கட்சி (ஸ்.டி.பி.ரி) என பெயர் மாற்றம் செய்யப்பட்டது ஈழ தேசிய விடுதலை முன்னணி ரெலோ,ஈரோஸ்,ஈ.பி.ஆர்.எல்.எப்,எல்.ரி.ரி.ஈ (ஈ.என்.எல்.எப்) தமிழீழ விடுதலை இராணுவம் (ரெலா) தமிழீழ இராணுவம் (ரி.ஈ.ஏ) புரட்சிகர ஈழ விடுதலை இயக்கம் (றெலோ) தமிழீழ தேசிய விடுதலை முன்னணி (என்.எல்.எப்.ரி) தமிழீழ மக்கள் விடுதலை முன்னணி (பி.எல்.எப்.ரி) தமிழ் மக்கள் பாதுகாப்பு பேரவை (ரி.பி.ஸ்.ஓ / ரி.எம்.பி.பி) தமிழீழ விடுதலை தீவிரவாதிகள் (ரெலி) தமிழீழ புரட்சி அமைப்பு (ரி.ஈ.ஆர்.ஓ) தமிழீழ விடுதலை கெரில்லாக்கள் (TELG) தமிழீழ செம்படை (ஆர்.எவ்.ரி.ஈ) தமிழீழ தேசிய இராணுவம் (ரெனா) ஈழ தேசிய ஜனநாயக விடுதலை முன்னணி (ஈ.என்.டி.எல்.எவ்) ஈழ மக்கள் ஜனநாயக கட்சி (ஈ.பி.டி.பி) தீப்பொறி தமிழீழ பாதுகாப்பு படை (ரி.ஈ.டி.எவ்) ஈழ விடுதலை புலிகள் (ஈ.எல்.ரி) தமிழீழ மக்கள் கட்சி (TEMP) தமிழீழ கெரில்லா இராணுவம் (GATE) தமிழீழ புதிய சனநாயகக் கட்சி (என்.டி.பி.ரி) தமிழீழ கழுகு முன்னணி (ரி.ஈ.ஈ.எவ்) இலங்கை விடுதலை தமிழ் இராணுவம் (IFTA) ஈழ புரட்சி கம்யூனிஸ்ட் கட்சி (ERCP) தமிழீழ புரட்சிகர மக்கள் விடுதலை இராணுவம் (ரி.ஈ.ஆர்.பி.எல்.ஏ) கழுகு படை (EM) தமிழர் பாதுகாப்பு பேரவை தமிழீழ விடுதலை நாக படை / கோப்ராக்கள் (TELC) தமிழீழ கொமாண்டோக்கள் (TEC) ஈழ விடுதலை பாதுகாப்பு முன்னணி (ஈ.எல்.டி.எவ்) தமிழ் மக்கள் பாதுகாப்பு முன்னணி (ரி.பி.எஸ்.எவ்) மக்கள் விடுதலை கட்சி (பி.எல்.பி) சமூக புரட்சி சமூக விடுதலை (எஸ்.ஆர்.எஸ்.எல்) 2000 ஆம் ஆண்டுகளுக்கு பின் உருவாகிய இயக்கங்கள்/அரசியல் கட்சிகள் தமிழ்த் தேசியக் கூட்டமைப்பு (ரி.என்.ஏ) அரசியல் கட்சி தமிழ் மக்கள் பேரவை தமிழ் மக்கள் விடுதலைப் புலிகள் (ரி.எம்.வி.பி) சிறீ தமிழ் ஈழ விடுதலை இயக்கம் (சிறீரெலோ) தமிழ் தேசிய மக்கள் முன்னனி (ரி.என்.பி.எவ்) அரசியல் கட்சி மேற்கோள்கள் வெளி இணைப்புகள் http://www.thenee.com தமிழீழம் ஈழ இயக்கங்கள்


text: 'முதல் தடுப்பூசி வந்து 12 மாதங்களுக்குள் இயல்பு நிலை கணிசமான அளவு வரக்கூடும்' Home / அண்மை தகவல்கள் / 'முதல் தடுப்பூசி வந்து ... |13 Sep 2020 12:30 AM GMT மும்பை: கோவிட்-19 தொற்றுநோய் என்பது ஒருதலைமுறையில் இருந்து இன்னொன்று வாழ்க்கையை மாற்றக்கூடியது, இந்த பிரச்சினையில் இருந்து விடுபட நிலையான வழி, தடுப்பூசிதான் என்று யேல் இன்ஸ்டிடியூட் ஃபார் குளோபல் ஹெல்த் இயக்குனர் சாட் பி ஓமர் கூறுகிறார்; அவர், யேல் ஸ்கூல் ஆஃப் மெடிசின் தொற்று நோய்கள் மற்றும் யேல் ஸ்கூல் ஆஃப் பப்ளிக் ஹெல்த் தொற்றுநோயியல் பேராசிரியராக உள்ளார். அவர், டெட் எக்ஸ் கேட்வே (TEDxGateway) என்ற வெபினாரின் ஒரு பகுதியாக, "கோவிட்-19 க்கு மத்தியில் மீள்வறதற்கான தடுப்பூசி முறையின் பரிணாமம்" என்ற தலைப்பிலான சிறு விளக்கக்காட்சியில், தற்போதைய முன்னுதாரணம், நம்பகமான தடுப்பூசியை தயாரிப்பதற்கான நடவடிக்கைகளை சுருக்கிவிட்டது; ஆனால், அவற்றைத் தவிர்த்துவிடவில்லை என்றார். மற்றொரு கண்டுபிடிப்பு: "சோதனைகள் செய்யப்படுவதால் உற்பத்தியில் முதலீடு செய்வது மதிப்புக்குரியது என்று உற்பத்தியாளர்கள் --சொந்தமாக அல்லது அரசு மற்றும் கொடை தரும் நிறுவனங்களின் முதலீடுகள் -- என்று முடிவு செய்துள்ளனர்". கோவிட்19 முதல் கட்டம் மற்றும் 3 கட்ட மருத்துவச்சோதனைகளுக்கு தடுப்பூசிக்காக 47 பேரும், மூன்று பேர் வரையறுக்கப்பட்ட பயன்பாட்டிற்கு அங்கீகரிக்கப்பட்ட நிலையில், இங்கே சில கேள்விகள் எழுப்பப்படுகின்றன: இந்த தடுப்பூசிகளை வழங்குவதில் ஏற்படும் ஆபத்துகள் என்ன? தடுப்பூசிகளின் விநியோகம், விநியோக மற்றும் நிர்வகித்தலுக்கு நாடுகள் எவ்வாறு தயாராகின்றன? இவை அனைத்தையும் மற்ற தடுப்பூசி-தடுக்கக்கூடிய நோய்களில் என்ன உட்படுத்துகிறது? என்பதாகும். விவாதத்தில் இருந்து திருத்தப்பட்ட பகுதிகள்: இந்த அளவில் நாங்கள் வயது வந்தோருக்கான தடுப்பூசி போடுவது இதுவே முதல் முறை என்று நீங்கள் சொன்னீர்கள். அதை விரிவாகக் கூற முடியுமா? வயது வந்தோருக்கான தடுப்பூசிகள் உள்ளன. சில நாடுகள் அதைச் செய்கின்றன, ஆனால் இந்த கட்டத்தில் இல்லை. பெரும்பாலும் சுகாதாரப் பணியாளர்கள் மற்றும் சில கர்ப்பிணிகளிடம் நாடுகள் இதைச் செய்கின்றன. காய்ச்சல் மிகவும் பொதுவானது. முதியோருக்கு பரிந்துரைக்கப்பட்ட தடுப்பூசி உள்ளது மற்றும் பல்வேறு நாடுகள் தனியார் துறைகல் இதைச் செய்கின்றன. ஒரே உலகமாக பெரியம்மை ஒழிப்பு திட்டத்தில் நாம் அதைச் செய்தோம், ஆனால் அது இலக்கு வைத்து நடந்தது: கோவிட் வைரஸ் பாதித்தவர்களை பார்த்து, அவர்களை சுற்றி பாதுகாப்பு வளையத்தை உருவாக்குவதன் மூலம் பரவலை கட்டுப்படுத்துவீர்கள். ஆனால் பல பெரியவர்களை உள்ளடக்கிய ஒரு வெகுஜன தடுப்பூசி முன்னோடியில்லாதது, குறிப்பாக சமீபத்திய வரலாற்றில். குழந்தைகளுக்கான தடுப்பூசிகளின் ஆற்றல் குறைவாக உள்ளதா, பெரியவர்களுக்கு இது அதிகமாக இருக்கிறதா? அந்தக் கணக்கில் ஏதேனும் வர்த்தகம் அல்லது கவலைப்படும் அம்சம் உள்ளதா? குழந்தைகளுக்கு பயன்படுத்தப்படும் தடுப்பூசிகளின் ஆற்றலும் செயல்திறனும் - மற்றும் உருவாக்கப்பட்டது - குழந்தைகளுக்கு மிகவும் வலுவானது. முதியவர்கள், சில சமயங்களில் நோயெதிர்ப்பு முதிர்ச்சி போன்ற பல்வேறு காரணங்களால் குறைந்த மறுமொழியை கொண்டுள்ளனர் என்பது கவலைக்குரியது; அங்கு சில செல்கள் மற்றும் நோயெதிர்ப்பு மண்டலத்தின் கூறுகளும் வேலை செய்யாது. இந்த சோதனைகளில் நாம் தேடும் விஷயங்களில் இதுவும் ஒன்றாகும் - மேலும் ஏராளமான வயதானவர்கள் சோதனைகளில் சேர்க்கப்பட்டுள்ளனர், ஏனெனில் இந்த வைரஸ் அவர்களை அளவுக்கு மீறி பாதிக்கிறது. வெளிப்படையாக, இது தொடர்பாக இங்கே பந்தயமே நடக்கிறது, அவை இலாபங்களை கருதி இயக்கப்படுகிறது. நாம் தேர்வு செய்ய வேண்டிய பந்தயம் மற்றும் நமக்குள்ள அபாயங்களுக்கு இடையில் ஒரு சமநிலையை எவ்வாறு கண்டுபிடிப்பது? சில வழிகளில், சமநிலை என்னவாக இருக்க வேண்டும் என்று யார் தீர்மானிக்கிறார்கள்? அதை தீர்மானிப்பது பாரம்பரியமாக அரசின் பங்கு. ஆனால் அமெரிக்காவில், வரவிருக்கும் தேர்தலின் காரணமாக இது சுவாரஸ்யமாகி இருக்கிறது.நடைமுறைகளை நன்கு ஏற்ற ஒழுங்குமுறை முகமைகளை நம்பியுள்ளது. உலகம் முழுவதும் நாங்கள் உரிமம் பெற்ற முதல் தடுப்பூசி இதுவல்ல. ஒழுங்குமுறை முகவர் நிலையங்கள் நிலையான நடைமுறைகளைக் கொண்டுள்ளன. [செய்யப்பட வேண்டியவை] அடிப்படையில் நீங்கள் முன்பே குறிப்பிட்ட, எழுதப்பட்ட நெறிமுறை உள்ளது. அரசின் அழுத்தம் இருந்தாலும், நன்கு ஏற்கப்பட்ட நடைமுறைகளை ஒழுங்குமுறை ஏஜென்சிகள் நம்பியிருப்பதால், மற்றவர்கள் இந்த செயல்முறையின் உண்மைத்தன்மையைப் பார்த்து கருத்துத் தெரிவிக்கலாம். ஆனால் அதில் ஒரு பெடல் உள்ளது - அதனால் எல்லோரும் வேகமாக மிதித்து நகர்கிறார்கள். வரலாற்றில் நாம் கண்ட எந்தவொரு அல்லது பிற தடுப்பூசி அறிமுகத்தைவிட இது மிக விரைவானது என்று நம்புகிறேன். விஷயங்களை விரைவுபடுத்த முயற்சிக்கும்போது, அவை பின்னுக்குத் தள்ளப்படுகின்றன. எடுத்துக்காட்டாக, அமெரிக்காவில் உணவு மற்றும் மருந்து நிர்வாகம் (FDA - எஃப்.டி.ஏ) மிகத்தெளிவாகவும், ஓசையுடனும் வெளிவந்துள்ளது. அக்டோபர் 22 ஆம் தேதி, அவர்கள் ஆலோசனைக் குழுவின் ஒரு கூட்டத்திற்கு ஏற்பாடு செய்துள்ளனர். அங்கு தரவு ஒரு வழியிலோ அல்லது வேறு வழியிலோ விவரங்கள் வழங்கப்படும் என்று அவர்கள் எதிர்பார்க்கிறார்கள். ரஷ்யர்கள் ஒரு தடுப்பூசிக்கு "ஒப்புதல்" அல்லது "பதிவு" செய்ததாகக் கூறி வெளியே வந்தபோது, கணிசமான பின்னடைவும் இருந்தது. அந்த தடுப்பூசி உலகளவில் பயன்படுத்தப்படவில்லை. இது உலக சுகாதார அமைப்பால் முன்னரே அங்கீகரிக்கப்படவில்லை. சமநிலையை நாம் இப்படித்தான் கண்டுபிடிப்போம். சில நிறுவனங்கள் முன்னோக்கி தள்ள ஒரு உள்ளுணர்வு இருக்கும். பின்னர் நீங்கள் இந்த பரிசோதனைகள் மற்றும் நிலுவைகளை வைத்திருக்கிறீர்கள். வெளிப்படைத்தன்மைக்கான இந்த அழைப்பை எதிர்கொண்டு, [நாம்] அதே பழைய நடைமுறையை வேகமாக [நாம்] செய்கிறோம் என்றாலும் பயன்படுத்துகிறோம்.அடுத்த வார தொடக்கத்தில், அமெரிக்காவின் முக்கிய மருந்து நிறுவனங்கள் பத்திரிகை வெளியீடுகளில் இருந்து தரவு வெளியிடுவதை நிறுத்துவதாக உறுதிமொழி அளிக்கும் கதை இருந்தது; அவர்கள் அவற்றை வெளியிட்டாலும், அதை முழு வெளிப்பாட்டுடன் செய்வார்கள்; எடுத்துக்காட்டாக, அறிவியல் கட்டுரை வெளியீட்டை பயன்படுத்துவார்கள். பிரதான செயல்முறைகளைப் பயன்படுத்தி அனைத்து முடிவுகளையும் எடுக்க அவர்கள் உறுதியளிப்பார்கள். இது ஒரு நல்ல அறிகுறி. அதற்கு நாம் அவர்களைப் பிடிக்க வேண்டும். தடுப்பூசி பயன்படுத்த அவசர ஒப்புதல் பெறுவதற்கான வாய்ப்புகள் என்ன? இது ஒழுங்குமுறை அமைப்பின் முன்னுதாரணத்தையும், சட்டத்தையும் சார்ந்துள்ளது. முன்பே குறிப்பிடப்பட்ட விதிகள் உள்ளன. முழு ஒப்புதலும் உரிமமும் தடுப்பூசியின் செயல்திறனை சரிபார்க்க மட்டுமல்லாமல், உற்பத்தி போன்ற பிற நடவடிக்கைகளையும் சார்ந்துள்ளது. அவ்வகையான விஷயங்கள் பொதுவாக அவசர காலங்களில் விரைவுபடுத்தப்படுவதில்லை; ஏனென்றால் இது அடிப்படை உறுதியான முன்னுதாரணம். அவர்களில் பெரும்பாலோரை - குறைந்தபட்சம் அமெரிக்காவில் (ஐரோப்பியர்கள் இதை சற்று வித்தியாசமாகச் செய்யலாம்) - நான் காண்கிறேன்; இது விஞ்ஞான சமூகத்தால் நன்கு ஏற்றுக்கொள்ளப்பட்டாலும் கூட, ஒருவித அவசரகால பயன்பாட்டு அங்கீகாரத்தைக் கொண்டிருக்க வேண்டும். ஆனால் அது எவ்வாறு செய்யப்படுகிறது என்பது மிகவும் முக்கியமானது. இது எப்.டி.ஏ.-வுக்கான ஆலோசனைக்குழுவின் பரிந்துரைகளின் அடிப்படையில் செய்யப்படுகிறதா? உடனடியாக கிடைக்கக்கூடிய மற்றும் வெளிப்படையான தரவுகளின் அடிப்படையில் இது செய்யப்படுகிறதா? அது முக்கியம். பொதுவில், முழு உரிமச் செயல்முறை என்பது நேரம் எடுக்கும், அத்துடன் அது செயல்முறைக்கு இன்னும் ஆறு மாதங்களாகும் - அதிகாரத்துவ தாமதம் மட்டுமல்ல; அதற்கு குறிப்பிட்ட படிகள் தேவை. என் கணிப்பு என்னவென்றால், ஆரம்ப கட்டத்தில் இது அவசரகால பயன்பாட்டு அங்கீகாரமாக இருக்கக்கூடும். வெளிப்படையாக, அது உறுதியாக இல்லை; ஆனால் விஷயங்கள் உருவாகி வருகின்றன. ஒரு புத்திசாலித்தனமான தடுப்பூசியை உருவாக்கி அதை சாதாரண நபரிடம் கொண்டு செல்ல எவ்வளவு நேரம் ஆகும்? மூன்றாம் கட்ட பரிசோதனைகளில், பாதுகாப்பு மற்றும் செயல்திறனை காணலாம். செயல்திறனில், வழக்கமாக இந்த சோதனைகள் நிகழ்வு மாதிரி அளவுகளை அடிப்படையாகக் கொண்டவை. உதாரணமாக, 150 நோய்த்தொற்றுகள் ஏற்படும் என்று எதிர்பார்க்கிறீர்கள். எனவே அதன் அடிப்படையில், நீங்கள் அதைப் பெறுவதற்கு நிறைய பேர் காத்திருக்கலாம் அல்லது ஒரு டன் மக்களை விரைவாக நியமிக்கிறீர்கள். அவர்களுக்கு இரண்டாவது டோஸ் வழங்கப்படும். பின்னர் நீங்கள் காத்திருக்க வேண்டும். சிலர், துரதிர்ஷ்டவசமாக, நோய்த்தொற்று மற்றும் நோய்த்தாக்கம் இல்லாத குழுவில் நோய் பெறக்கூடும், மற்றவர்கள் (இரட்டை சோதனையில்) பாதுகாக்கப்படுவார்கள். அதற்கு நேரம் தேவை. ஆனால் பாதுகாப்பு பின்தொடர்தலைக் காண இரண்டு மாதங்கள் தேவைப்படுகின்றன, ஏனென்றால் பெரும்பாலான பாதுகாப்பு நிகழ்வுகள் உண்மையில் முதல் இரண்டு மாதங்களுக்குள் நிகழ்கின்றன. அந்த அறிகுறிகள் என்னவாக இருக்கும்? ஒரு மாதமாக தடுப்பூசி நமது கையில் இருப்பதாகச் சொல்லலாம். நான் அதை போட்டுக்கொண்டால், எதிர்மறையாக அல்லது தலைகீழாக என்ன இருக்கிறது? இந்த செயல்பாடுகள் [மேலே குறிப்பிட்டுள்ளவை] அரசியல்வாதிகள் என்ன சொன்னாலும் பரவலாக தடுப்பூசி அல்லது பிரதான தயாரிப்புகளுக்கு, ஒரு மாதத்திற்குள் கிடைக்க வாய்ப்பில்லை என்று பொருள். ஆனால் ஒரு தடுப்பூசி கிடைக்கக்கூடிய அல்லது அங்கீகரிக்கப்பட்ட - அவசரகால பயன்பாட்டின் கீழ் அல்லது முழு உரிமத்தின் கீழ் - ஆண்டு இறுதிக்குள் என்பது கற்பனை அல்ல. இது ஒரு தெளிவான வாய்ப்பு. 2021 ஆம் ஆண்டின் முற்பகுதியில் அதிக வாய்ப்பு உள்ளது.நீங்கள் தேடும் பொருட்களுக்கு அடிப்படையில் சில நிபந்தனைகள் உள்ளன, மேலும் இந்த சோதனைகளில் உள்ளவர்கள் அவர்கள் வெளிப்படுத்தும் ஆரம்ப அறிகுறிகளைக் கூட கண்டறிந்து தீவிரமாக பின்பற்றப்படுகிறது. முதலில், நோய் என்னவென்று காண்கிறீர்கள், அந்த வகையான நோய்க்குறிகளைப் பாருங்கள். இதில் பாதகமான நிகழ்வுகள் உள்ளன. குய்லின் பாரே அறிகுறி போன்ற சில தன்னுடல் தாக்க நிலைமைகள் உள்ளன. ஆன்டிபாடி-சார்பு மேம்பாடு என்பது நீங்கள் கவனிக்கும் மற்றொரு நிகழ்வு. இது அரிதானது, ஆனால் சில நோய்களிடம் நடக்கிறது. சோதனையில் உங்களுக்கு நிபந்தனைகள் உள்ளன. ஆனால் ஒரு பரிசோதனை முடிந்ததும், நீங்கள் மன அமைதியுடன் தடுப்பூசியைப் பெறலாம். முக்கிய நிறுவனங்கள் பாதுகாப்பானவை மற்றும் செயல்திறன் மிக்கவை என்று சொல்வதற்கு முன்பு குறிப்பிட்ட காலத்திற்கு காத்திருக்க இதுவே காரணம். அத்தகைய நோயாளிகளுக்கு வைரஸ் மிக ஆபத்தானது என்று கருதப்படுவதால், தடுப்பூசி இணை நோயாளிகளை மோசமாக பாதிக்காது? இணை நோயுள்ள குழுக்களை விகிதாசாரமாக பாதிக்கும் பிற வைரஸ்களில் கூட, ஒரு தடுப்பூசி பாதுகாப்பானது மற்றும் நிறைய நன்மைகளைக் கொண்டுள்ளது என்பதை கண்டறிந்துள்ளோம்; தடுப்பூசிகள் மற்றும் இயற்கை தொற்றுநோய்கள் ஒரே மாதிரியான நோயெதிர்ப்பு பாதைகளில் சிலவற்றைப் பயன்படுத்தினாலும், அவை ஒரே மாதிரியாக இல்லை. வீரியம் குறைந்த வைரஸ் தடுப்பூசிகள் கூட [ஒரு நோய்க்கிருமி பலவீனமடையும் , ஆனால் உயிருடன் இருக்கும்] நோய் திறனை கொண்டிருக்காது. நோயின் லேசான வடிவத்தை கூட ஏற்படுத்தாமல் நீங்கள் நோய் எதிர்ப்பு சக்தியைத் தூண்டுகிறீர்கள். தடுப்பூசிகள் எவ்வாறு செயல்படுகின்றன. எனவே இப்போது, அது கவலையல்ல. எனவே தான் மீண்டும் 3 கட்ட பரிசோதனைகளை கட்டுப்படுத்தப்பட்ட முறையில் செய்கிறோம் - இதனால் [சாத்தியமான பாதகமான விளைவுகளை] நாம் அடையாளம் காண்கிறோம், மேலும் தடுப்பூசி உரிமம் பெற்ற பிறகு எந்த ஆச்சரியமும் ஏற்படாது. நாள்பட்ட நோய்கள் உள்ளவர்களுக்கு வயது வந்தோருக்கான தடுப்பூசி மிகவும் பயனுள்ளதாக இருக்கும்? அல்லது அவை கடும் பக்க விளைவுகளை எதிர்கொள்ளாது என்பதை உறுதிப்படுத்த பல்வேறு மருத்துவப் பரிசோதனைகள் இருக்குமா? நம்மிடம் தரவுகள் இருக்கும். மற்ற தடுப்பூசிகளிலிருந்து, வழக்கமாக, நீண்டகால நோய்கள் உள்ளவர்களுக்கு கூட தடுப்பூசிகள் பரிந்துரைக்கப்படுகின்றன என்பதை நாங்கள் அறிவோம். எடுத்துக்காட்டாக, சில நாடுகளில் காய்ச்சல் [தடுப்பூசிகள்] நாள்பட்ட நோய்களால் பாதிக்கப்பட்டவர்களுக்கு பரிந்துரைக்கப்படுகின்றன. அவர்களுக்கு சமமற்ற பாதகமான நிகழ்வுகள் இல்லை. இது, என் கவலையை குறைக்கும். நமக்கு தனிச்சோதனைகள் தேவையில்லை. சந்தைப்படுத்தலுக்கு பிந்தைய கண்காணிப்பில் அவை சேர்க்கப்படும். பிந்தைய சந்தைப்படுத்தல் கண்காணிப்புக்கு பயன்படுத்தப்படும் புள்ளிவிவர நுட்பங்கள் விரைவான மதிப்பீட்டு புள்ளிவிவர நுட்பங்கள், அதாவது நீங்கள் ஒரு முடிவை மிக விரைவாகப் பெறுவீர்கள் என்பது பொருள். நீண்ட காலத்திற்கு என்ன மாதிரியான பக்க விளைவுகள் தோன்றக்கூடும்? நாம் கவலைப்படும் தீவிர பக்கவிளைவுகள் பெரும்பாலானவை, சோதனைகளில் அடையாளம் காணப்படுபவை. [நமக்கு] தெரியாத அரிதான பக்க விளைவுகள் இருக்கலாம், ஆனால் அவை மிகவும் அரிதானவை, ஆபத்து-பலன்கள் இன்னும் நன்மைக்கு சாதகமாகவே உள்ளன. எனவே, சில தன்னுணர்வு தாக்க நோய் நிகழ்வுகளை ஒத்த விஷயங்களை நாம் தேடுவோம். இது, நோயைப் போலவே தோற்றமளிக்கும், ஆனால் லேசான வடிவத்தில் இருக்கும் சில பின்விளைவுகளை தேடுகிறோம். ஆனால் 3ம் கட்டம் முடிந்ததும், அது வழக்கமான நடைமுறைகளை மேற்கொண்டால், ஆபத்து-பலன் விகிதம் தடுப்பூசிக்கு ஆதரவாக இருப்பதாக மக்கள் நியாயமான முறையில் நம்பலாம். கோவிட் தொற்றில் என்ன நிகழ்கிறது என்பதனால் அல்ல என்று நீங்கள் சொல்வது, கடந்த காலங்களில் உங்கள் அனுபவமும் தடுப்பூசிகளைப் பற்றிய புரிதலும் காரணமாக. அவை பல தசாப்தங்களாக வளர்ச்சியில் உள்ளன என்பது சரியானதா? சரி. தசாப்த வளர்ச்சி , ஒரு டன் அனுபவம் - ஒரு புதிய நோய்க்கிருமியுடன் கூட. நினைவில் கொள்ளுங்கள், இந்த கொரோனா வைரஸ் புதியது. ஆனால் வைரஸ்கள் பற்றி நாம் சிறிது நேரமே அறிந்திருக்கிறோம். நாம் பொதுவாக கொரோனா வைரஸ் தடுப்பூசியைப் பயன்படுத்த மாட்டோம், ஆனால் அவற்றில் சிலவற்றை புரிந்துகொள்கிறோம். ஒரு கொரோனா வைரஸ் பரவலை நம்மில் பலர் எதிர்பார்த்ததற்கு ஒரு காரணம் இருக்கிறது - அது பற்றிய திரைப்படங்களும் இருந்தன. இது துரதிர்ஷ்டவசமானது. தெரியாத நிறைய விஷயங்கள் உள்ளன, ஆனால் விஷயங்கள் எவ்வாறு செயல்படுகின்றன என்பது பற்றி அறியப்பட்ட பல விஷயங்கள் உள்ளன. இது நிகழ்தகவுகளின் விளையாட்டு. சோதனைகளில் முந்தைய எந்தவொரு அசம்பாவித நிகழ்வுகளையும் நாம் பிடிக்க வாய்ப்புள்ளது என்று நிகழ்தகவுகள் கூறுகின்றன. சந்தைப்படுத்தலுக்கு பிந்தைய கண்காணிப்புக்கு அமைப்புகள் உருவாக்கப்படுகின்றன. அமெரிக்கா எழுந்து நின்றது; ஐரோப்பியர்கள் அதைச் செய்திருக்கிறார்கள். உலக சுகாதார அமைப்பு (WHO) குழுவுடன் இணைந்து மற்ற நாடுகளைச் செய்ய நான் தயாராக இருக்கிறேன். அதைச் செய்வது மிகவும் அவசியமாக இருக்கும் - பாதகமான நிகழ்வுகளை தொடர்ந்து கண்காணித்தல். நீங்கள் கர்ப்பிணிகளுக்கு தடுப்பூசி போடும்போது கருவிற்கு (டெரடோஜெனிக் விளைவுகள்) எந்தவிதமான அசம்பாவிதங்கள் நேராமல் தடுப்பது எப்படி? அதற்கான யோசனை, கர்ப்பிணிகளில் கட்டுப்படுத்தப்பட்ட வழியில் பரிசோதனைகள் செய்வதாகும். நாம் நிறைய கற்றுக்கொண்டோம். நான் செய்யும் நிறைய வேலைகள் கர்ப்பிணிப் பெண்களுக்கு ஏற்படும் பரிசோதனைகள் தான். கர்ப்பிணிகளுக்கு தடுப்பூசி போடுவதற்கான உபகரணங்களை நாம் கையாண்டுள்ளோம், ஆரம்பகால சோதனைகளின் கீழ் அவர்கள் வர வேண்டும். எச் 1 என் 1 தொற்றுநோய்களில், கர்ப்பிணிப் பெண்கள் முன்னுரிமை பெற்ற குழுவாக இருந்தனர். இங்கே [கோவிட்-19] விஷயத்தில், அவர்கள்[முதன்மை முன்னுரிமை] அல்ல, ஏனென்றால் மற்ற குழுக்கள் அதிக அளவில் பாதிக்கப்படுகின்றன. சோதனைகளில் அந்த விஷயங்களைப் பார்ப்போம், அது நமக்கு சொல்லும், பின்னர் சந்தைப்படுத்தலுக்குப் பிந்தைய கண்காணிப்பு இருக்கும். ஆனால் தடுப்பூசிகளின் வகையைப் பொறுத்து சில விஷயங்களும் உள்ளன: கருக்குலைக்கும் விளைவுகளுக்கு, கர்ப்பிணிப் பெண்களுக்கு நேரடி விழிப்புணர்வு தடுப்பூசிகளை வழங்குவதில் நாம் மிக கவனமாக இருக்கிறோம். இது ஒரு எம்.ஆர்.என்.ஏ மற்றும் பிற தடுப்பூசிகள் என்றால், எந்த கருச்சிதைவு விளைவுகளுக்கும் வாய்ப்பு மிகக் குறைவு. ஆய்வக அடிப்படையிலான இனப்பெருக்க நச்சுத்தன்மையையும் நாம் செய்கிறோம். கர்ப்பிணிகளிடம் பரிசோதனைகளைத் தொடங்குவதற்கான நம்பிக்கையைத் தரும் மற்ற தரவு இதுவாகும். இந்த சோதனைகளுக்கு கர்ப்பிணி பெண்கள் பதிவு செய்கிறார்களா? இந்த கட்டத்தில் பெரும்பாலான [சோதனைகள்] கர்ப்பிணிப் பெண்கள் தவிர்த்து வருகின்றனர், ஆனால் ஒருவழி அல்லது வேறு வழியில்லாமல், கர்ப்பிணிகளுக்கு தனித்தனியாக சோதனைகள் இருக்க வேண்டும். இந்த சோதனைகளில் என்ன நடக்கிறது என்பது மற்றவர்களை விட மிக நெருக்கமாக இருக்கிறது என்பதை அறிய நீங்கள் தரவைப் பார்க்கிறீர்கள் என்பது உறுதியாகிறது. ஒரு தடுப்பூசி என்பது உண்மையில் இருக்கிறதா? அதற்கான அறிகுறிகள் நன்றாக உள்ளன. முதலாவதாக, நோயெதிர்ப்பு ரீதியாக, தடுப்பூசி மூலம் நீங்கள் நோயெதிர்ப்பு சக்தியைத் தூண்டலாம் என்ற கொள்கை நிறுவப்பட்டுள்ளது. இது பயனுள்ளதா என்பது கட்டம் 3 [சோதனைகள்] க்கான கேள்வி. பாதுகாப்பிற்கான ஆரம்ப கட்ட அளவிலான சான்றுகள் உள்ளன. கொஞ்சம் காயப்படுத்த முதல் சில தடுப்பூசிகளுக்கு நாம் தயாராக இருக்க வேண்டும், ஒரு சிலருக்கு சில காய்ச்சல்களைக் கொடுங்கள். நல்ல செய்தி என்னவென்றால், அது நீண்ட கால அல்லது பெரிய பக்க விளைவுகளுடன் பொருந்தாது. ஒரு சிலருக்கு ஒரு காயம் வந்தபின் [காய்ச்சல்] வருவதை நாங்கள் காண்கிறோம், ஆனால் மற்ற நல்ல செய்தி (இது தடுப்பூசிக்கு தடுப்பூசி வரை மாறுபடும்) ஆரம்பகால சோதனை தகவல்கள் நீங்கள் பாராசிட்டமால் எடுத்துக் கொண்டால், அந்த அறிகுறிகள் குறைக்கப்படுகின்றன . இவை உடனடி, நாம் எதிர்வினை என்று அழைக்கிறோம், அவை நீண்ட கால நோய் அறிகுறி இல்லாத நிகழ்வுகள் ஆனால் சற்று முன்னதாகவே காயப்படுத்துகின்றன.பிற விஷயம் என்னவெனில், ஆரம்பத்தில் தடுப்பூசி திட்டங்கள் ஒற்றை டோஸ் தடுப்பூசிகளை முயற்சித்தன. அவை எதிர்காலத்தில் வரக்கூடும், ஆனால் வாக்குறுதி தரும் முன்னணி தயாரிப்புகளுக்கு இரண்டு அளவு தடுப்பூசி தேவைப்படலாம். நான் திரும்பி வருவதற்கான மற்றொரு நல்ல அறிகுறி என்னவெனில், பல வகையான தயாரிப்புகள் உள்ளன [சோதனைக்கு உட்படுத்தப்படுகின்றன] - மறுகூட்டல், எம்ஆர்என்ஏ அல்லது நோய் சார்ந்த, அதாவது பழைய பள்ளி விஷயங்கள் நேரடி-விழிப்புணர்வு தடுப்பூசிகள் போன்றவை வாக்குறுதியை காட்டியுள்ளன. நிறைய இருப்பு கொண்ட துறைகளை போலவே, உங்கள் சவால்களையும் பாதுகாக்கிறீர்கள். உங்கள் ஆபத்தை கூட நீங்கள் வெளியேற்றுகிறீர்கள். நீங்கள் ஒரு தடுப்பூசியை எடுத்துக் கொண்டாலும், தடுப்பூசி மேம்பாட்டு திட்டத்தில், அவற்றில் ஒன்று வெற்றிபெற வேண்டும். தடுப்பூசிகளின் வகைகள் ஆதாரம்: நீல் ஹால்சி, யேல் இன்ஸ்டிடியூட் ஃபார் குளோபல் ஹெல்த் எய்ட்ஸ் நோய்க்கு எந்தவொரு தடுப்பூசியும் கண்டுபிடிக்கப்படவில்லை. கோவிட்-19 வேறுபட்டதா? எய்ட்ஸ், வைரஸ் காரணமாக, நமது நோயெதிர்ப்பு மண்டலத்தை பாதிக்கிறது. வைரஸின் தன்மை என்னவென்றால், ஆன்டிபாடிகளுக்கான ஆன்டிஜென் இலக்குகள் மற்றும் உங்கள் நோயெதிர்ப்பு அமைப்பு ஒரு வகையில் மறைக்கப்பட்டவை அல்லது எளிதில் அணுக முடியாதவை. மேலும் பிற காரணிகளும் உள்ளன. தடுப்பூசி உருவாக்கத்திற்கு எதிராக எச்.ஐ.வி மிக மிகக்கடினம். இது [கோவிட்19], அந்த வகையான வைரஸ் அல்ல. ஆரம்ப அறிகுறிகள் அந்த அறிகுறிகள் மிகவும் ஊக்கமளிப்பதாகக் கூறுகின்றன. மறுசீரமைப்பு செய்திகள் இருந்தபோதிலும், இயற்கை தொற்றுநோய்க்குப் பிறகு நாம் கண்டது ஒட்டுமொத்தமாக மிகவும் ஊக்கமளிக்கிறது. மறுசீரமைப்புகளில், அவற்றில் சில முதலாவது விஷயத்தில் வேறுபட்ட திரிபு மூலம் அறிவிக்கப்பட்டுள்ளன. ஒரு தடுப்பூசி வேலை செய்யும் என்று நினைக்கிறீர்களா? அல்லது வெவ்வேறு விகாரங்களை குறிவைத்து பல தடுப்பூசிகள் நமக்கு தேவையா? இயற்கையான தொற்றுக்குப் பிறகும் நோய் எதிர்ப்பு சக்தி செயல்படுவது இதுதான். எனக்கு காய்ச்சல் வந்தால், அல்லது எனக்கு வேறு ஏதேனும் நோய் வந்தால், பெரும்பாலான மக்கள் இயற்கை தொற்றுநோய்க்குப் பிறகு பாதுகாக்கப்படுவார்கள். அதைச் செய்யாத சில வைரஸ்கள் மற்றும் பாக்டீரியாக்கள் உள்ளன. எச்.ஐ.வி அதை செய்யாது. ஆனால் அவர்களில் பெரும்பாலோருக்கு பாதுகாப்பு இருக்கிறது. ஆனால் சிலர் இதை இயற்கையான நிகழ்வாகப் பெறவில்லை. அதைத்தான் நாம் காண்கிறோம், வரவிருக்கும் சில வழக்குகள் உண்மையான மறுசீரமைப்புகளாக அடையாளம் காணப்படுகின்றன.சில நேரங்களில், தடுப்பூசிகள் இயற்கையை விட சிறப்பாக செய்ய முடியும். தடுப்பூசிகள் ஒரே மறுசீரமைப்பு வீதத்தைக் கொண்டிருக்கும் என்பதற்கு எந்த உத்தரவாதமும் இல்லை. அவை குறைந்த மறுசீரமைப்பைக் கொண்டிருக்கலாம். செயல்திறன் என்பது இதுதான் - 90% செயல்திறன் என்றால் 90% மக்கள் பாதுகாக்கப்படுகிறார்கள். 50% என்றால் பாதி மக்களே பாதுகாக்கப்படுவார்கள். இது செயல்திறனின் மறுமொழிக்கான எளிமையான பதிப்பாகும். இரண்டாவதாக, நாம் பார்த்த விகாரங்கள் ஒவ்வொரு விகாரத்தையும் குறிவைப்பதில் முக்கியமாக அக்கறை கொள்ளும் அளவுக்கு வேறுபட்டவை அல்ல, ஆனால் காத்திருந்து கவனிப்போம். இப்போது, கொரோனா வைரஸ்களின் பொதுவாக போக்கு, ஒரு பெரிய கவலைக்குரியதல்ல. ஜெய் இசட் பொழிப்புரைக்கு, தடுப்பூசியில் நமக்கு 99 சிக்கல்கள் உள்ளன, அவை அவற்றில் ஒன்றல்ல. எனவே இவை நாம் கவனித்துக் கொண்டிருக்கும் விஷயங்கள். இது முழு விஷயத்தையும் உயர்த்தப் போவதில்லை. ஆனால் என்ன நடக்கிறது என்பது வளர்ந்து வரும் தரவுகளின் அடிப்படையில் பரிந்துரைகளை மாற்றுவோம். தடுப்பூசி செயல்படுகிறதா இல்லையா என்று சொல்லும் விஷயம் இதுவல்ல. இந்த நபர்களுக்கு பல அளவுகளைக் கொடுங்கள், அல்லது இதைச் செய்யுங்கள் மற்றும் தடுப்பூசிக்குச் செய்யலாம் அல்லது வெவ்வேறு தடுப்பூசி தயாரிப்புகளுக்கு இடையில் ஒப்பிடலாம். தடுப்பூசி ஒரு பிராந்தியத்திற்கு ஏற்ப வடிவமைக்கப்படுமா? அல்லது உலகளவில் பொருந்தக்கூடிய ஒரு அளவில் இருக்குமா? இது, தடுப்பூசியைப் பொறுத்தது. தட்டம்மை அல்லது வேறு சிலவற்றுக்கு தடுப்பூசிகள், அனைவருக்கும் ஒரு தடுப்பூசி மட்டுமே எடுத்துக்கொள்கிறோம். இன்ஃப்ளூயன்ஸா போன்ற தடுப்பூசிகள் வடிவமைக்கப்பட்டுள்ளன - வடக்கு மற்றும் தெற்கு அரைக்கோளத்தால், குறைந்தது, மற்றும் பருவத்தால். அது பிறழ் விகிதத்தைப் பொறுத்தது. இதுவரை, நாம் பார்த்தவற்றில் இருந்து (மற்றும் பிற கொரோனா வைரஸ்களிலிருந்து நமக்குத் தெரிந்தவை) ஒரு உலகளாவிய தடுப்பூசி நியாயமான மூலோபாயமாக இருக்கக்கூடும். விஷயங்கள் வேறுவிதமாக வெளிவந்தால், அது கவனிக்கப்படாது என்று நாம் உறுதியாக நம்பலாம். இதுவரை, ஒரு தடுப்பூசிக்கு தரவு ஊக்கமளிக்கிறது - நீங்கள் வெவ்வேறு தயாரிப்புகளைக் கொண்டிருக்கலாம், எனினும் தடுப்பூசியில் புவியியல் விகாரங்கள் கிடையாது. ஒரு தடுப்பூசியானது, கோவிட்-19 க்கு வாழ்நாள் முழுவதும் நோய் எதிர்ப்பு சக்தியை அளிக்குமா? அல்லது இன்ஃப்ளூயன்ஸா போன்ற வருடாந்திர கையாளுகை நமக்குத் தேவையா? கொரோனா வைரஸ்கள் மற்றும் அந்த தளங்களில் சிலவற்றை பற்றி நமக்குத் தெரிந்திருப்பதால் இது வருடந்தோறும் தரக்கூடியதாக இருக்க வாய்ப்பில்லை, ஆனால் அது வாழ்நாள் முழுவதும் இருக்குமா என்பதும் நமக்கு தெரியாது. அந்த தடுப்பூசிகள் வாழ்நாள் முழுவதும் பாதுகாப்பை அளிக்கிறதா என்பதை அறிய பொறுத்திருந்து தான் பார்க்க வேண்டும். இந்த விஷயங்கள் தான் ஆராய்ச்சியாளர்களை [என்னைப் போல] நீண்ட காலத்திற்கு வேலை செய்கின்றன. தடுப்பூசி விநியோகம் எத்தகைய குறிக்கோளாக இருக்கும் என்று நீங்கள் நினைக்கிறீர்கள்? பணக்கார நாடுகள் ஆரம்பத்தில் தடுப்பூசிகளை வாங்குவதால், வளரும் நாடுகளுக்கான தேவையை யார் பூர்த்தி செய்வார்கள்? வளரும் நாடுகள், குறைந்த மற்றும் நடுத்தர வருமானம் கொண்ட நாடுகள் 20 ஆண்டுகளுக்கு முந்தைய குறைந்த மற்றும் நடுத்தர வருமான நாடுகள் அல்ல. இந்திய உற்பத்தியாளர்கள், அளவைப் பொறுத்தவரை உலகின் மிகப்பெரிய வினியோகஸ்தர்கள். அது பல நாடுகளுக்கு அதிக அதிகாரம் அளிக்கிறது. எனவே உற்பத்தி முதலியவற்றில் ஆரம்ப முதலீடுகள் சமநிலையை மாற்றிவிட்டன. ஆரோக்கியமான சந்தை விகிதங்களில் கூட, உற்பத்தியாளர்கள் வளரும் [நாடுகளில்] - இவை உற்பத்தியை இயக்கும் சந்தை சக்திகள் -பலனைக் காண்கிறார்கள் என்பதை உறுதிசெய்கிறார்கள், பல நாடுகளும் அதை செய்வதற்கான திறனைக் கொண்டிருக்க வேண்டிய அவசியமில்லை.எனவே, கோவாக்ஸ் முன்முயற்சி என்பது தொற்றுநோய்க்கான தயாரிப்பு கண்டுபிடிப்புகளுக்கான கூட்டணி ஒத்துழைப்பின் மூலம் உருவாக்கப்பட்டது, முன்னர் தடுப்பூசிகள் மற்றும் நோய்த்தடுப்புக்கான உலகளாவிய கூட்டணி [GAVI] மற்றும் உலக சுகாதார அமைப்பு [WHO], ஆராய்ச்சி மற்றும் வரிசைப்படுத்தலுக்கு 18,000 கோடி டாலர் தேவைப்படும் என்று கூறினார். அவர்கள் இதைக் கேட்டார்கள், உலகின் பெரும்பாலான நாடுகள் ஆரம்ப ஆர்வத்தை வெளிப்படுத்தின. பின்னர் அவர்கள் உறுதியான பொறுப்புகளை கேட்டார்கள். இது ஒரு ராபின்ஹுட் வகையான ஒரு மாதிரி: அதிக வருவாய் உள்ள நாடுகள் [அதிக, ஆனால் இன்னும்] நல்ல விலையை கொண்டிருக்கின்றன, ஆனால் குறைந்த வருமானம் கொண்ட நாடுகளை போலவே குறைந்த விலையையும் கொடுக்கவில்லை. இது குறைந்த வருவாய் கொண்ட நாடுகளின் தடுப்பூசி அணுகலுக்கு மானியம் அளிக்கிறது. மேலும் கருணை மற்றும் உதவி மூலம் இடைவெளிகள் நிரப்பப்படுகின்றன. இது ஒரு முறை, மீண்டும், ஒன்பது தயாரிப்புகளில் [தடுப்பூசி பரிசோதனையாளர்கள்] அதன் சவால்களைக் கட்டுப்படுத்துகிறது. உயர் வருவாய் நாடுகள், 70-க்கும் மேற்பட்ட வந்துள்ளன. ஐரோப்பா அதைச் செய்துள்ளது, அமெரிக்கா இதற்கு பூஜ்ஜியம் டாலர் என்ற நிலையை கொண்டது. சில பெரிய நாடுகள் இதில் பணத்தை வைக்கவில்லை. அது கவலைக்குரியது. எனவே வாய்ப்புகள் நியாயமானவை, ஆனால் அங்கு சரியாக இல்லை. ஒரு உலகளாவிய சமூகமாக, இவ்வகையான விஷயத்தில் பணத்தை செலுத்த அரசுகள் மற்றும் பிற நிறுவனங்களுக்கு நாம் ஆதரிக்க வேண்டும். அது விஷயங்களை சமமாக்கும். பெரும்பாலான நாடுகள் இதேபோன்ற விநியோகத்தைப் பின்பற்றுமா அல்லது தடுப்பூசியை வெளியேற்றுமா? ஒவ்வொரு நாட்டுக்கும் வெவ்வேறு முன்னுரிமை அளவு இருக்கும். நான் உலக சுகாதார அமைப்பின் தரப்பில் வேலை செய்கிறேன். உலகளாவிய கருத்தாய்வுகளின் [கண்ணோட்டத்தில்] தீர்மானிக்கும் குழுவில் நான் பணியாற்றுகிறேன். எடுத்துக்காட்டாக, 12 மாதங்களுக்குள் பெரும்பாலான மக்கள்தொகைக்கு 300 மில்லியனுக்கும் அதிகமான அளவுகள் கிடைக்கும் என்று அமெரிக்காவிற்குள் ஒரு எதிர்பார்ப்பு உள்ளது. ஒரு சமமான விநியோகச்சூழ்நிலையில் கூட, இது முழு உலகிற்கும் தடுப்பூசிகள் கிடைப்பது பற்றிய யதார்த்தமான எதிர்பார்ப்பு அல்ல. எனவே அங்கு மாற்றங்கள் இருக்கும். தொடக்க காட்சிகள் என்னவெனில், முதல் ஆண்டில், 20% [மக்கள் தொகையில்] தடுப்பூசிகள் கிடைக்கின்றன. ஆனால் நல்ல மற்றும் துரதிர்ஷ்டவசமான விஷயம் என்னவென்றால், இந்த நோயின் சுமை சில குழுக்களால் விகிதாசாரமாக சுமக்கப்படுகிறது. எனவே நீங்கள் அந்தக் குழுக்களை உள்ளடக்கியிருந்தால், உங்களது பொருளாதாரம் போன்றவற்றைத் திறக்கலாம். எனவே, ஒவ்வொரு நாடும் வெவ்வேறு உத்திகளை கொண்டிருக்கும், ஆனால் கவனம் பரிமாற்றத்தைக் குறைப்பதன் மூலம் உயிர்களையும் வாழ்வாதாரங்களையும் பாதுகாப்பதாக இருக்கும், மேலும் இரண்டும் சமநிலையில் இருக்கும். பெரும்பாலான நாடுகளின் திட்டங்களில் சுகாதாரத் தொழிலாளர்கள் முக்கியமாக இடம்பெற வாய்ப்புள்ளது. ஐ.ஜி.ஜி (IgG) நோயெதிர்ப்பு திறன் உள்ளவர்களுக்கு தடுப்பூசி தேவையில்லை, ஆனால் ஐ.ஜி.ஜி பரிசோதனையின் விலை இந்தியாவில் ஒரு தடுப்பூசியின் விலையை விட அதிகம் - சீரம் இன்ஸ்டிடியூட் ஆப் இந்தியாவில் சுமார் 3 டாலர். அவர்களின் தடுப்பூசி வெற்றிகரமாக இருந்தால், இதை நாம் எவ்வாறு சமாளிப்பது? ஆலோசனைக் குழுக்களாக, ஐ.ஜி.ஜி நேர்மறை உள்ளவர்கள் விலக்கப்படுவார்கள் என்று நாம் முடிவு செய்யவில்லை, ஏனெனில் நேர்மறை என்பது அவை பாதுகாக்கப்படுகின்றன என்று அர்த்தமல்ல. தொடர்பு பாதுகாப்பு குறித்து, அதாவது ஒரு குறிப்பிட்ட வகை அல்லது நோயெதிர்ப்பு நிலை பற்றிய கருத்து உள்ளது. நாம் அதை அடையாளம் காணவில்லை. பரிசோதனைகளில் அதை அடையாளம் காண்போம். செயல்திறனை நாம் நிறுவியவுடன், உண்மையான பாதுகாப்புடன் எந்த அளவிலான நோயெதிர்ப்பு மறுமொழி தொடர்புடையது, எந்த வகையான நோயெதிர்ப்பு ஆகியவற்றை நாம் அடிக்கடி ஆராய்வோம். அந்த உயிரிச்சுட்டுவை நாம் ஆய்வு செய்கிறோம். பின்னர், முன்பே இருக்கும் நோயொதிர்ப்பு உள்ளவர்களுக்கு தடுப்பூசி போடுவதன் பாதுகாப்பு அம்சத்தைப் பார்க்கிறோம் [அவர்களுக்கு தடுப்பூசி போடவில்லை]. சில சோதனைகள் இந்த இரண்டாம் பகுப்பாய்வு போன்றவற்றை செய்யும். எனவே இந்த தருணத்தில் ஐ.ஜி.ஜி-எதிர்மறை நபர்களுக்கு மட்டுமே நாம் அதைக் கட்டுப்படுத்துவது சாத்தியமல்ல. ஏனெனில், அவர்கள் பாதுகாக்கப்படுகிறார்களா என்பது தெரியாது. பெரும்பாலான தடுப்பூசிகளுக்கும் நாம் அதை செய்கிறோம். பிற தடுப்பூசிகளுக்கு நாம் மக்களை பரிசோதிப்பதில்லை. ஏனென்றால் அங்கு இயற்கை தொற்று உள்ளது. சிலர் சந்தேகத்திற்கு இடமின்றி அதற்கு எதிராக IgG கொண்டுள்ளனர், ஆனால் செலவு-பலன் விகிதம் வெளியே சென்று அனைவருக்கும் தடுப்பூசி போடுவது போன்றதாகும். தடுப்பூசி பற்றிய அறிவிப்பு சரியானதா என்று உங்களுக்கு எப்படித் தெரியும்? நோயெதிர்ப்பு தடுப்பூசிகள் உள்ளன, அது ஒரு பெரிய இயக்கம். நமது அமைப்பில் அதிக இரைச்சல் உள்ளது. துரதிர்ஷ்டவசமாக, தடுப்பூசியில் ஒரே இரவில் நிபுணர்களாக மாற மக்களுக்கு இது உதவவில்லை. நோய் எதிர்ப்பு சக்தியில் [மற்றும்] எடுத்துக்காட்டாக, தொற்றுநோயியல் துறையில் மக்கள் ஒரே இரவில் நிபுணர்களாக மாறினர் என்பதை நாம் ஆரம்பத்திலேயே கூறினோம். அது [இப்போது] தடுப்பூசிகளுடன் நடக்கிறது. தங்கள் சொந்தத்துறைகளில் மிக முக்கியத்துவம் வாய்ந்த நல்ல அர்த்தமுள்ள மருத்துவர்கள் கூட தற்போது இவ்வகையான விஷயங்களை ஆராய்ந்து வருகின்றனர். டிவியில் பேசும் நிபுணர்களைப் பற்றி நான் பேசுகிறேன், அவர்கள் பிற துறைகளில் நிபுணர்களாக உள்ளனர். இது மிகவும் சிறப்பு வாய்ந்த புரிதல் மற்றும் அறிவு. பொது மக்களுக்கு இரைச்சலில் இருந்து சமிக்கையை வடிகட்ட ஒரு வழி, ஜனவரி 2020-க்கு முன்னர் தடுப்பூசி வேலைகளைச் செய்த வரலாற்றை யாராவது கொண்டிருக்கிறார்களா என்று பார்ப்பது. அவர்கள்தான், நீங்கள் கேட்க வேண்டியவர்கள். இது "அமெச்சூர் நேரம்" அல்ல. ஒரு புதிய பந்து அறிமுகப்படுத்தப்பட்ட டெஸ்ட் போட்டியின் கடைசி இன்னிங் இதுவாகும். புதிய பந்து புதிய கொரோனா வைரஸ். முந்தைய நான்கரை நாட்களுக்கு களம் அல்லது தொழில்நுட்பம் உருவாக்கப்பட்டது. எனவே முன்பு இருந்த நிபுணத்துவத்தில் கவனம் செலுத்துங்கள், ஒரே இரவில் பெறப்பட்ட நிபுணத்துவத்துவதில் அல்ல. நோயெதிர்ப்பு திறன் போன்றவற்றில், பரவலான முதல்படி, ஒரு முக்கிய செயல்முறையைக் கொண்டிருக்க வேண்டும். அதனால்தான் விஞ்ஞானிகள் அரசுகளையும் ஒழுங்குமுறை அதிகாரிகளையும் இந்த செயல்முறையை விரைவுபடுத்த வலியுறுத்துகின்றனர், எனினும், பிரதான செயல்முறையைப் பின்பற்றுங்கள். நான் வெளியே தடுப்பூசிகள் பாதுகாப்பானவை மற்றும் பயனுள்ளவை என்று சொல்வதற்கான காரணம், அதற்கான அறிவியல் தரவு எனக்குத் தெரியும். அதன் பிறகு, தகவல்தொடர்பு அணுகுமுறைகள் உருவாக்கப்படுகின்றன. உண்மையிலேயே, ஆனால் திறம்பட தொடர்பு கொள்வதற்கான உலக சுகாதார அமைப்பின் செயல்பாட்டில் நான் ஈடுபட்டுள்ளேன், இது பொதுவாக சிறியது. தடுப்பூசி, ஒரு வகையில், நம்மை இயல்பான பாதையில் கொண்டு செல்ல முடியுமா? அல்லது குணமடைய நாம் காத்திருக்க வேண்டுமா? அல்லது அனைவரின் கலவையா? ஒரு பிணைப்பு இருக்க வேண்டும். ஆனால் வாழ்க்கையை இயல்பு நிலைக்கு கொண்டு வருவதற்கு தடுப்பூசிகள் ஒரு முக்கிய கருவியாகும், அத்துடன் இயல்பானதாக இருக்கும். புதிய இயல்பு இருக்கும். ஒருவேளை மேற்கத்திய நாடுகள் தங்களது நமஸ்தேயின் பதிப்பை வாழ்த்துக்களுக்காக மாற்றியமைக்கும் - ஏனென்றால் மக்கள் கைகுலுக்க அதிக வெறுப்புடன் இருப்பார்கள். ஆனால் அது சாதாரணமாக இருக்கும். இது சற்று வித்தியாசமாக இருக்கும். ஆனால் பாட்டி திருமணங்களில் கலந்து கொள்ள முடியும், மற்றும் பல நடக்கும். எனவே, நீங்கள் இயல்பாக எப்போது --மற்றும் நடந்துகொண்டிருக்கும் அனைத்து வேலைகளையும் பற்றிய உங்கள் புரிதலின் அடிப்படையில்-- சிந்திக்கிறீர்கள், எப்போது நாம் புதிய இயல்புக்குள் நுழையலாம்? காலண்டர் நேர அடிப்படையில் நான் எதையும் சொல்ல முடியாது, ஆனால் முதல் உரிமம் பெற்ற தடுப்பூசியின் தொடக்கத்தில் இருந்துதான் சொல்ல முடியும், ஏனெனில் இது தொடர்ச்சியான நிகழ்வுகளைத் தொடங்குகிறது. முதலாவது அங்கீகரிக்கப்பட்ட அல்லது உரிமம் பெற்ற தடுப்பூசியின் தொடக்கத்தில் இருந்து 12 மாதங்களுக்குள், - குறிப்பாக கோவாக்ஸுக்குத் தேவையான பணம் கிடைத்தால், உலகளவில் நமக்கு கணிசமான அளவு இயல்புநிலை இருக்கும். ஆனால், அது சரியானதாக இருக்காது. மொத்தம் இரண்டு முதல் மூன்று ஆண்டுகளுக்குள் - இது கடந்த கால விஷயமாக இருக்காது, வைரஸ் நம்முடன் இருக்கும், ஆனால் அது நன்கு கட்டுப்படுத்தப்பட்ட வைரஸாக இருக்கக்கூடும், அவை போய்விடும் என்று நாம் நம்புகிறோம், மேலும் அறிகுறிகள் நன்றாக இருக்கும்.


text: கழகத் தோழர்களே, கருஞ்சட்டைக் குடும்பத்தினரே, தஞ்சைக்குத் தயாராகி விட்டீர்களா? மார்ச்சு 10, 11 ஆகிய இரு நாள்களிலும் நமது குடியிருப்பு தஞ்சையில்தானே. வெளியூர்களிலிருந்து வரும் கழகக் குடும்பத்தினர் தங்குவதற்கு மூன்று திருமண மண்டபங்கள் தஞ்சையில் ஏற்பாடு செய்யப்பட்டுவிட்டன. திரும்பிய பக்கங்களிலெல்லாம் சுவர் எழுத்து விளம்பரங்கள் * இனமானப் படை வருகிறது * பகுத்தறிவுப் பெருவெள்ளம் பாய்கிறது * மகளிர் போர்ப்பறை கொட்டுகின்றனர் * மூடநம்பிக்கை ஒழிப்புப் பேரணி பேராறாகப் புறப்படுகின்றது. தான் படைத்த சாதனையைத் தானே முறியடிப்பதில் தஞ்சையை விஞ்ச வேறு எது உள்ளது? கோவிலும், குளமும் என்று திரியும் மக்களிடையே - பெரியதிரை, சின்னதிரைகளின் வெளிச்சத்தில் வீழ்ந்து மடியும் விட்டில் பூச்சிகளாக மக்கள் உள்ள ஒரு சமூக அமைப்பில், புறப்படுகிறது ஒரு புரட்சிப் பூகம்பம்! புரட்டி எடுக்கும் பிற்போக்குச் சழக்குகளை! ஆட்சி மாற்றம் என்றதும் ஆரியக் கூட்டம் கொஞ்சம் துள்ளி விளையாட ஆசைப்படுகிறது. அதன் ஆதிக்க ஆணிவேர் வரை சென்று அழிக்கும் அரிமாப் படை கருஞ்சட்டைப் பட்டாளம் என்பதை நிரூபிப்போம் வாருங்கள், தோழர்களே! தமிழ்நாடு வஞ்சிக்கப்படுவது ஒரு வகையிலா - இரு வகைகளிலா? ஈழத் தமிழர் பிரச்சினையிலிருந்து, நதி நீர்ப் பிரச்சினை வரை தமிழ்நாடு வஞ்சிக்கப்பட்டுதானே வருகிறது. தமிழக மீனவர்கள் என்றால் கிள்ளுக்கீரை என்ற நினைப்பா? அதிலும் கூட கேரளக் கடற்கரைப் பகுதியில் மீனவர்கள் தாக்கப்பட்டால் அதற்கொரு அளவு கோல். தமிழ்நாட்டுப் பகுதியில் படுகொலை செய்யப்பட்டால் வேறொரு பாராமுகம்! இந்தக் கொடுமைகளைக் கண்டு குமுறி எழ வேண்டாமா? பாராமுகம் காட்டும் மத்திய அரசுக்குத் தக்க வகையில் புரிய வைக்க வேண்டாமா? தமிழ் மண்ணின் கந்தக உணர்வின் கர்ச்சனை வெப்பம் எத்தனை டிகிரி என்று காட்ட வேண்டாமா? இனவுணர்வு என்றால் ஏகடியம் செய்யும் இரு பிறப்பாளர்களாகக் காட்டிக் கொள்ளும் பூணூல் கூட்டத்துக்கு நமது புலிப்பாய்ச்சல் என்னவென்று தெரிய வேண்டாமா? புலி வாலை மிதிக்கத் துடிக்கும் பூசுரர்களே, இதோ, ஒரு புதிய புறநானூறு என்று போர்ப்பாட்டுப் பாட வேண்டாமா? நமது மங்கைமார் போர் முரசின் வீரியம் விண்ணையும் கிழிக்கக்கூடியது என்பதைக் கூனரும் நிமிரக் கூடிய அளவுக்குக் காட்ட வேண்டாமா? அதுவும் திராவிடர் இயக்கம் நூற்றாண்டு தொடக்கத்தின் முதல் பாய்ச்சல் தஞ்சையிலே! தஞ்சையிலே!! புலிப் போத்தாய்ப் புறப்படுவீர்! இலட்சிய எக்காளமிடுவோம் வாரீர்! வாரீர்!! சமூகப் புரட்சி இயக்கத்தினர் போடும் பாட்டையில்தான் அரசுகள் பவனி வரவேண்டும். சமூகப் புரட்சி இயக்கம் வழங்கும் தீர்மானங்கள்தான் ஆட்சியின் நடைபாதை! இதுதானே வரலாறு! இதுதானே தமிழ்நாட்டின் கடந்த கால வரலாறும்! * சமூக நீதி வந்தது எப்படி? * சுயமரியாதைத் திருமணச் சட்டம் வந்தது எப்படி? * பெண்களுக்குச் சொத்துரிமை கிட்டியது எப்படி? * சென்னை மாநிலம் தமிழ்நாடாக மாறியது எப்படி? * இந்திக்கு இடமில்லை தமிழ்நாட்டில் என்னும் இறுமாந்த நிலைக்குக் காரண கர்த்தா யார்? * மூடநம்பிக்கைகளை முறியடிக்கும் முன்னணிப் படை எது? சாதித்தவை பலப்பல. சாதிக்கப்பட வேண்டியவையும் ஏராளமம் உண்டு. புரட்சி எண்ணம் கொண்ட இளைஞர் பட்டாளம் அணிவகுக்கும் ஓர் இயக்கத்தால்தான் இவற்றைச் சாதிக்க முடியும்! சாதிப்போம் வாருங்கள், தோழர்களே! பெரியார் பெருந்தொண்டர்களே! பெண்ணுரிமைப் போராளிகளே! இனமான இளைஞர் பட்டாளமே! தோள் தூக்கும் தொழிலாளர் அணியினரே! மானமிகு மாணவ அரிமாக்களே! பீடுறும் பெரியார் பிஞ்சுகளே! நாம் தஞ்சையில் சந்திக்கப் போகிறோம்! சமதர்மக் குரல் கொடுக்கப் போகிறோம்! சமத்துவப் போர்ப்பாட்டுப் பாடப்போகிறோம்! சமூக நீதி சங்கநாதம் செய்யப்போகிறோம்! பகுத்தறிவுப் பூபாளம் பாடப்போகிறோம்! புறப்படுவீர்! புறப்படுவீர்!! இப்படை தோற்கின், எப்படை வெல்லும்?


text: சப்த தீவுகள் என்பது இலங்கையின் வட மாகாணத்தில், யாழ்ப்பாண மாவட்டத்தின் தென் மேற்குத் திசையில் அமைந்துள்ள ஏழு தீவுகளே ஆகும். "சப்த" என்னும் சொல் சமசுக்கிருத மொழியில் ஏழு என்னும் பொருளைக் கொண்டது. எனவே ஏழு தீவுகளுக்கு இப்பெயர் வழங்கிவருகின்றது. அவ் ஏழு தீவுகளும் பின்வருமாறு: லைடன் தீவு (வேலணைத்தீவு) புங்குடுதீவு நயினாதீவு (மணிபல்லவம்/ மணிபல்லவத் தீவு) காரைநகர் நெடுந்தீவு அனலைதீவு எழுவைதீவு யாழ் தீவுகள் இவற்றுள் லைடன் தீவு, புங்குடுதீவு, காரைநகர் ஆகியவை கடல்வழிச் சாலைகள் மூலம் யாழ்ப்பாணக் குடாநாட்டுடன் இணைக்கப்படுள்ளன. ஏனைய நான்கு தீவுகளான எழுவைதீவு, நெடுந்தீவு, நயினாதீவு, அனலைதீவு என்பவற்றுக்கு யாழ்ப்பாணக் குடாநாட்டிலிருந்து கடல்வழிப் போக்குவரத்துத் தொடர்பு மட்டுமே உண்டு. இவை தவிர யாழ் குடாநாட்டை அண்டியுள்ள சில மனிதர் வாழாத தீவுகளும், கச்சதீவும் இதற்குள் அடங்குவதில்லை. முன்னர் ஏழாக இருந்து பின்னர் பல தனித் தீவுகளாகப் பிரிந்து பல தீவுகள் காணப்படுகின்றன. அவ்வாறு பிரிந்த தீவுகளாக மண்டைதீவு உட்பட, 1974 ஆம் ஆண்டு கச்சத்தீவு ஒப்பந்தப்படி இந்தியாவின் கட்டுப்பாட்டில் இருந்த கச்சத்தீவு வரை சிறிய தீவுகள் யாழ் தீபகற்பத்தில் அமைந்துள்ளன. ஆகவே ஏழு தீவுகள் என்ற பெயரில் கருத்தியல் சிக்கலை உருவாக்குகின்றன. யாழ் குடாவில் காணப்படும் பிற தீவுகள் பின்வருமாறு: சிறு தீவு குருசடித்தீவு கண்ணன் தீவு காரைதீவு (வேலணை) குறிகாட்டுவான் நடுத்துருட்டி பாலை தீவு பாறை தீவு புளியந்தீவு தொரட்டப்பிட்டி காக்காரத்தீவு சப்த தீவுகளின் பெயர் விபரங்கள் சப்த தீவுகள் கந்தபுராணத்தில் வேறு பெயர் கொண்டும், ஒல்லாந்தர் காலத்தில் ஒல்லாந்து நாட்டின் முக்கிய நகரங்கள் அல்லது தீவுகள் பெயர் இட்டு அழைத்தனர். அவற்றின் விபரம் பின்வருமாறு: வரலாறு தீவுகளில் மக்களின் ஆரம்ப குடியேற்றம், வாழ்வு முறை, ஆட்சி முறைகள் பற்றிய வரலாற்று தகவல்கள் மிக அரிதாகவே கிடைக்கின்றன. இடப் பெயர்களை வைத்து நோக்குகையில் இலங்கை மீதான தென் இந்திய கடல் படையெடுப்புகளில் இத்தீவுகளில் படைகளை அல்லது தனைகளை தங்க வைத்திருக்கலாம் என்று தெரிகின்றது. மேலும் ஊர்காவற்துறை போன்ற துறைகளும் முக்கியத்துவம் பெற்று விளங்கின. மேலும், தீவு மக்களின் உணவு, மொழி போன்ற சில அம்சங்கள் கேரள மக்களுடன் ஒப்பிடத்தக்கவை. போர்த்துகேயர் (1505–1658), ஒல்லாந்தர் (1656–1796) ஆகியோரின் காலனித்துவ ஆட்சியின் கீழ் கிறிஸ்தவ குருமார்கள் வந்து போதித்து பலர் கிறிஸ்தவ மதத்தை தழுவினார்கள். சமூகம் யாழ் சமூகத்தை ஒத்த சாதிய படிநிலை அடுக்கமைவே இங்கும் நிலவியது. குறிப்பாக "குடிமைகள்" என்று அழைக்கப்படும் ஒடுக்கப்பட்டோர், வயல்களிலிலும், மேற் சாதி வீடுகளிலும் கூலி வேலைக்கு நிர்ப்பந்திக்கப்பட்டு சுரண்டப்பட்டனர். மேலும், சம ஆசனம், சம போசனம் மறுக்கப்பட்டு இழிவுபடுத்தப்பட்டனர். இவர்களை தவிர, மீனவ சமூகமும் ஒதுக்கப்பட்ட ஒரு பிரிவினராகவே வாழ்ந்தனர். தற்போது, இச் சாதி கட்டமைப்பு தீவு பகுதிகளில் மிதமாக இடம்பெற்ற கிறீஸ்தவ மத மாற்றம், பின்னர் ஏற்பட்ட புலப் பெயர்வு காரணமாக மிகவும் வலுவற்று இருக்கின்றது. யாழ் சமூகத்துடன் ஒப்பிடுகையில் குறிப்பிடத்தக்க வேறுபாடுகள் உண்டு. யாழ் குடாநாடு போலின்றி தீவுகளில் கல்வி வசதி குறைவு, அதன் காரணமாக பலர் வியாபாரத்தில் ஈடுபட்டனர். இக் கூற்றை கா.சிவத்தம்பியின் யாழ்ப்பாணம்: சமூகம், பண்பாடு, கருத்துநிலை என்ற நூல் பின்வருமாறு விபரிக்கின்றது: "வியாபாரத்தை பொறுத்தமட்டில், (இத்தகைய) கல்வி வசதிகள் பெருமளவில் கிடையாத தீவுப்பகுதியினரே பெரும்பாலும் வெளிப் பிரதேசங்களில் கடைகள் நிறுவினர். இன்றும் இந்நிலைமை ஓரளவு தொடர்ந்து நிலவுவதைக் காணலாம். காரைநகர், புங்குடு தீவு முதலிய தீவுகளை சேர்ந்தவர்கள் இத்துறையில் முன்னோடிகளாக விளங்கினார்". இலங்கையின் வட மாகாணத்துக்கு உள்ளேயும் கிளிநொச்சி மற்றும் வன்னிப் பகுதிகளில் விவசாயக் குடியேற்றங்கள் ஏற்படுத்தப்பட்டபோது அங்கே இடம்பெயர்ந்து குடியேறியோரில் பெரும்பகுதியினர் தீவுப்பகுதிகளைச் சேர்ந்த மக்களே. "திரைகடல் ஓடியும் திரவியம் தேடு" என்பதற்கமைய ஈழப் போர் காலத்தில் தீவுப் பகுதி மக்கள் பெரும்பாலனவர்கள் புலம் பெயர்ந்து விட்டார்கள். ஆரம்பத்திலேயே அவர்களுக்கு இருந்த வியாபார வெளி தொடர்புகள் இப் புலம் பெயர்வை உந்துவித்திருக்கலாம். பொரும்பாலான புலம் பெயர்ந்தவர்கள் ஐரோப்பிய நாடுகளிலும், ஆஸ்திரேலியா மற்றும் கனடாவிலும் சிதறி வாழுகின்றார்கள். பொருளாதாரம் விவசாயம், மீன்பிடி, வியாபாரம் ஆகிய மூன்று துறைகளுமே தீவுகளின் பொருளாதார அடிப்படை. நில வளம், நீர் வளம் விவசாயத்துக்கு அவ்வளவு ஒத்துழைக்காவிடினும் நெல், தோட்ட செய்கை, மற்றும் வியாபாரப் பயிரான புகையிலை செய்கையும் மேற்கொள்ளப்படுகின்றது. இத் தீவுகளின் புவியியல் சூழல் மீன்பிடித்தலுக்கு மிகவும் ஏற்றதாக இருக்கின்றது. தீவக மக்கள் கொழும்பு, தென் இந்தியா மற்றும் பிற நாடுகளிலும் வியாபாரத் தொடர்புகளை பேணியும், வியாபார தாபனங்களை உருவாக்கியும் பொருள் ஈட்டுவதில் ஈடுபட்டு வந்தனர், வருகின்றனர். இங்கும், யாழிலும் உற்பத்தியாகும் பல பொருட்களை இவ் வியாபரிகளே பல பிரதேசங்களிலும் சந்தைப்படுத்துகின்றார்கள். தீவக பொருளாதார கட்டமைப்பை யாழ்ப்பாண அரச உத்தியோக, உயர் கல்வி, தொழில் ரீதியிலான பொருளாதார கட்டமைப்போடு ஒப்பிட்டு வேறுபாடு சுட்டலாம். புலம்பெயர்ந்தோர் ஊர் ஒன்றியங்கள் இத் தீவுகளில் இருந்து இடம் பெயர்ந்தோர் அத்தீவுகளின் சார்பாகவோ, அல்லது அத்தீவுகளில் உள்ள கிராமங்களின் சார்பாகவோ ஊர் ஒன்றியங்கள் அமைத்து அத் தீவுகளில் சமூக சேவை செய்து வருகின்றார்கள். ஆபத்து உதவிகள், வைத்திய உதவிகள், பாடசாலைகள் மீள் கட்டமைப்பு, சனசமூக நிலையங்கள் பராமரிப்பு, தொழில் வள உதவிகள், பொருள் சந்தைப்படுத்தல், ஏற்றுமதி உதவிகள், போக்குவரத்து மேம்படுத்தல், மின்சத்தி வழங்குதல், கணணி கல்வி ஊக்குவிப்பு, தொலை தொடர்பு மேம்படுத்தல், குழந்தைகள்-முதியோர்-நோய்வாய்பட்டோர் பராமரிப்பு, கோயில்கள் பராமரிப்பு மற்றும் விழா எடுத்தல் போன்ற பல சேவைகளில் ஈடுபட்டு அங்கிருக்கும் மக்களின் நலனில் அக்கறை காட்டி வருகின்றனர். யாழ் தீவகப்பகுதிகளின் அட்டவணை துணை நூல்கள் கா. சிவத்தம்பி. (2000). யாழ்ப்பாணம்: சமூகம், பண்பாடு, கருத்துநிலை. கொழும்பு: குமரன் புத்தக நிலையம். சதாசிவம் சேவியர். (1997). சப்த தீவு. சென்னை: ஏஷியன் அச்சகம். செந்தி செல்லையா (தொகுத்த.). (2001). பிறந்த மண்ணில் பெற்ற சுகந்தம். சென்னை: மணிமோகலை பிரசுரம். சு. சிவநாயகமூர்த்தி. (2003). நெடுந்தீவு மக்களும் வரலாறும். ரொறன்ரோ, கனடா. இ. பாலசுந்தரம். (2002). இடப்பெயர் ஆய்வு: யாழ்ப்பாண மாவட்டம். ரொறன்ரோ: தமிழர் செந்தாமரை. உசாத்துணை வெளி இணைப்புகள் A trip into the once inaccessible areas of Jaffna தொகைமதிப்பு புள்ளிவிபர்த்திணைக்களம் - இலங்கை Ports in ancient Sri Lanka Kayts, a different world -My Police Memories – Sunday Times Plus Jan 2 2000 தேசவரை படங்கள் Jaffana District – Admiminstative Map – www.humanitarianinfo.org இலங்கையின் தீவுகள்


text: ஜெய்ப்பூர்: காங்கிரஸ் கட்சியில் ராகுலுக்கு மிகப்பெரிய பொறுப்பு வழங்க வேண்டும் என்ற கோஷம், ஜெய்ப்பூரில் நடைபெற்ற காங்கிரஸ் கட்சிஆலோசனை கூட்டத்தில் வலுத்தது. சிந்தன் சிவிர் என்ற பெயரில் ராஜஸ்தான் மாநிலம், ஜெய்ப்பூரில் காங்கிரஸ் கட்சியின் இரண்டு நாள் மாநாடு நடைபெற்று வருகிறது. இந்த கூட்டத்தில் மத்திய அமைச்சர்கள் ஜோதிர்ஆதித்யா சிந்தியா, ராஜீவ் சுக்லா, ஜிதின் பிரசாதா மற்றும் மணிசங்கர் அய்யர் ஆகியோர், ராகுலுக்கு பெரிய பொறுப்பு வழங்க வேண்டும் என வலியுறுத்தினர். மிலிந்த் தியோரா கூறுகையில், இந்த கூட்டத்தில் இளைஞர்களுக்கு அதிக பொறுப்பு வழங்க வேண்டும் என்ற உணர்வு அனைவருக்கும் ஏற்பட்டது என கூறினார். முதல் நாளன்று, ராஜ்பாபர், அவ்தார் சிங் ஆகியோர் லோக்சபா பொதுத்தேர்தலை ராகுல் தலைமையில் சந்திக்க வேண்டும் என வலியுறுத்தினர். இரண்டாவது நாள் மாநாட்டிற்கு முன்னர் கட்சியின் மூத்த தலைவர் சஞ்சய் நிருபம் கூறுகையில், 2014 பொதுத்தேர்தலை ராகுல் தலைமையில் சந்திப்போம். ராகுல் தான் பிரதமர் வேட்பாளர் என கூறினார். ஜிதின் பிரசாதா கூறுகையில், இளைஞர்களை எவ்வாறு கட்சி பொறுப்புகளில் ஈடுபடுத்துவது என ஆலோசனை செய்யப்பட்டது. ராகுல் எங்கள் தலைவர். அவர் தலைமையில் தேர்தலை சந்திப்போம் என கூறினார். மத்திய அமைச்சர் வீரப்ப மொய்லி கூறுகையில், ராகுல் தலைவராக உள்ளார். காங்கிரஸ் கட்சியில் நிலையான தலைவர்கள் உள்ளது பற்றி பெருமைப்படுகிறோம். சிறந்த தலைவர்களின் தலைமையை காங்கிரஸ் கட்சி கொண்டுள்ளது என கூறினார். மத்திய அமைச்சர் ராஜீவ் சுக்லா கூறுகையில், நாங்கள் எங்களது கோரிக்கையை தான் வைத்துள்ளோம். இது பற்றி முடிவு செய்ய வேண்டியது சோனியா மற்றும் ராகுல் தான் என கூறினார்.


text: பொருளாதார நெருக்கடியில் இந்தியா! – பிரதமர் Posted by sambala87(சூரியன்) on November 2, 2012 உலகப் பொருளாதார நெருக்கடியில் இந்தியாவும் சிக்கிக் கொண்டு தவிக்கிறது என்று பிரதமர் மன்மோகன் சிங் கூறினார். மத்திய மந்திரிசபை மாற்றத்துக்கு பிறகு முதன்முறையாக இன்று புதுடெல்லியில் பிரதமர் மன்மோகன் சிங் தலைமையில் அமைச்சரவை கூட்டம் நடைபெற்றது. இந்த கூட்டத்தில் மத்திய நிதி அமைச்சர் ப. சிதம்பரம் மற்றும் புதிதாக பொறுப்பேற்ற மத்திய அமைச்சர்களும் கலந்து கொண்டனர். கூட்டத்தில் பேசிய பிரதமர் மன்மோகன் சிங், “மத்திய அரசின் வருவாயில் தற்போது நிதி பற்றாக்குறை அதிகரித்துள்ளதால், உள்நாட்டு மற்றும் வெளிநாட்டு முதலீடுகளை மேற்கொள்வதற்கு அது தடையாக உள்ளது. உலகளவில் ஏற்பட்டுள்ள பொருளாதார நெருக்கடியில் இந்தியாவும் சிக்கி தவிக்கிறது. நமது நாட்டின் உற்பத்தி வேகம் குறைந்துள்ளது. நமது ஏற்றுமதியின் அளவும் சரிந்து விட்டது. இதனால் அரசின் வருவாயில் பற்றாக்குறை அதிகரித்துள்ளது. நமது நாட்டில் எரிபொருள் விநியோகம், பாதுகாப்பு மற்றும் நிதி ஆகியவற்றின் மீதான கட்டுப்பாட்டினால் உள்கட்டமைப்பு பிரிவுகளில் முதலீடு செய்வதற்கு தடையாகவும் மற்றும் தாமதம் ஏற்படுத்துவதாகவும் உள்ளது,” என்றார். (tt)


இந்திய பொருளாதாரத்தின் மந்தநிலை குறித்து முன்னாள் நிதி அமைச்சர் ப.சிதம்பரம் மற்றும் முன்னாள் பிரதமர் மன்மோகன் சிங், விமர்சனங்களை முன்வைத்த நிலையில் அதற்கு பதிலடி கொடுக்கும் வகையில் கருத்து தெரிவித்துள்ளார் மத்திய அமைச்சர் அனுராக் தாக்கூர். அவர், பிரதமர் மோடி தலைமையிலான அரசு, பொருளாதாரத்தை வளர்ச்சிப் பாதைக்கு இட்டுச் செல்ல அனைத்து நடவடிக்கைகளையும் எடுக்கும் என்று உறுதிபட தெரிவித்துள்ளார். “முன்னாள் பிரதமர் மற்றும் முன்னாள் நிதி அமைச்சர், அவர்கள் ஆட்சி பொறுப்பில் இருந்தபோது இந்திய பொருளாதாரத்தின் நிலை என்ன என்பது குறித்து முதலில் ஆராய்ந்து பார்க்க வேண்டும். அவர்கள் ஆட்சியில் இருந்தபோது, பணவீக்கம் இரண்டு மடங்கு அதிகமாக இருந்தது. மேலும், ஜிடிபி வளர்ச்சியும் 5 சதவிகிதம்தான் இருந்தது. 6, 7 ஆண்டுகளுக்கு முன்னர் சென்றாலே இது குறித்த தரவுகளை அறிய முடியும்” என்று கொதித்துள்ளார் அமைச்சர் அனுராக் தாக்கூர். நாட்டின் பொருளாதார நிலை குறித்து சில நாட்களுக்கு முன்னர் கருத்து தெரிவித்த மன்மோகன் சிங், “பொருளாதார வீழ்ச்சி தொடர்ந்து கொண்டிருப்பதை இந்தியாவால் பொறுத்துக்கொள்ள முடியாது. பழிவாங்கும் அரசியலை கைவிட்டுவிட்டு மனிதர் 00000469 களால் ஏற்படுத்தப்பட்டிருக்கும் இந்த பொருளாதார சிக்கலில் இருந்து நாட்டைக் காப்பாற்ற நடவடிக்கை எடுக்க வேண்டும் என மத்திய அரசை கேட்டுக் கொள்கிறேன்.” என்றார். அதேபோல ஐ.என்.எக்ஸ் மீடியா வழக்கில் சிபிஐ கஸ்டடியில் இருக்கும் ப.சிதம்பரத்திடம், 'ஏதேனும் சொல்ல விரும்புகிறீர்களா? கடந்த 15 நாட்களாக சிபிஐ காவலில் இருக்கிறீர்கள்! அதுபற்றி என்ன நினைக்கிறீர்கள்?' என்று கேட்டபோது, தனது 5 விரல்களையும் கேமராவில் காட்டி 5 சதவிகிதம் என்று சிதம்பரம் பதில் அளித்தார். பின்னர் பேசிய அவர், '5 சதவிகிதம் என்றால் உங்களுக்கு தெரியுமா? நினைவுபடுத்திப் பாருங்கள் 5 சதவிகிதம்' என்று பதில் அளித்தார். இந்தியாவின் மொத்த உள்நாட்டு உற்பத்தியான ஜி.டி.பி. கடந்த 6 ஆண்டுகளில் இல்லாத அளவுக்கு வீழ்ச்சியை சந்தித்து நாட்டின் வளர்ச்சி 5 சதவிகிதமாக உள்ளது. இதுதொடர்பாக பல்வேறு நபர்கள் விமர்சித்து வரும் நிலையில், சிபிஐ கஸ்டடியில் இருந்தபோதும் ப.சிதம்பரம் மத்திய அரசை கிண்டல் செய்தார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.